LIETUVOS RESPUBLIKOS APLINKOS MINISTRO

Į S A K Y M A S

DĖL Taršos integruotos prevencijos ir kontrolės leidimų išdavimo, pakeitimo ir galiojimo panaikinimo taisyklIŲ PATVIRTINIMO

2013 m. liepos 15 d. Nr. D1-528

Vilnius

Vadovaudamasis Lietuvos Respublikos aplinkos apsaugos įstatymo (Žin., 1992, Nr. 5-75; 2013, Nr. 55-2727) 191 straipsnio 1 dalimi ir įgyvendindamas 2010 m. lapkričio 24 d. Europos Parlamento ir Tarybos direktyvos 2010/75/ES dėl pramoninių išmetamų teršalų (taršos integruotos prevencijos ir kontrolės) (OL 2010 L 334, p. 17) nuostatas:

1. Tvirtinu Taršos integruotos prevencijos ir kontrolės leidimų išdavimo, pakeitimo ir galiojimo panaikinimo taisykles (toliau – Taisyklės) (pridedama).

2. Nustatau, kad:

2.1. šio įsakymo 2.2 punkte nurodytų rūšių veiklai, kurią vykdant eksploatuojamas įrenginys, kuriam pagal Taršos integruotos prevencijos ir kontrolės leidimų išdavimo, atnaujinimo ir panaikinimo taisyklių, patvirtintų Lietuvos Respublikos aplinkos ministro 2002 m. vasario 27 d. įsakymu Nr. 80 (Žin., 2002, Nr. 85-3684; 2005, Nr. 103-3829) (toliau – 2002 m. TIPK taisyklės), 1 priedą iki šio įsakymo įsigaliojimo buvo išduotas taršos integruotos prevencijos ir kontrolės (toliau – TIPK) leidimas:

2.1.1. iki 2014 m. sausio 6 d. imtinai taikomos 2002 m. TIPK taisyklės tokia tvarka:

2.1.1.1. TIPK leidimas atnaujinamas ar koreguojamas 2002 m. TIPK taisyklių nustatytais pagrindais ir tvarka, jei iki 2014 m. sausio 6 d. pateikiama paraiška TIPK leidimui atnaujinti ar koreguoti ir iki 2015 m. sausio 6 d. imtinai išduodamas atnaujintas ar pakoreguotas TIPK leidimas;

2.1.1.2. TIPK leidimas naikinamas 2002 m. TIPK taisyklių nustatyta tvarka;

2.1.2. nuo 2014 m. sausio 7 d. taikomos Taisyklės tokia tvarka:

2.1.2.1. jei iki 2014 m. sausio 6 d. imtinai pateikiama paraiška TIPK leidimui atnaujinti ar koreguoti, bet iki 2015 m. sausio 6 d. imtinai neišduotas atnaujintas ar pakoreguotas TIPK leidimas, TIPK leidimas išduodamas, keičiamas ir TIPK leidimo galiojimas naikinamas Taisyklių nustatytais pagrindais ir tvarka;

2.1.2.2. nuo 2014 m. sausio 7 d. paraiškos TIPK leidimui gauti ar pakeisti teikiamos ir TIPK leidimai išduodami, keičiami bei galiojimas naikinamas Taisyklių nustatytais pagrindais ir tvarka, išskyrus 2.1.1 punkte nurodytus atvejus;

2.2. šio įsakymo 2.1 punkte nurodytos veiklos rūšys apima:

2.2.1. Taisyklių 1 priedo 1.2, 1.3, 2.1, 2.2, 2.3, 2.4, 2.5.1, 2.6, 3 punktuose nurodytą veiklą;

2.2.2. Taisyklių 1 priedo 1.1 punkte nurodytą veiklą, kai eksploatuojami įrenginiai, kurių bendra vardinė (nominali) šiluminė galia didesnė kaip 50 MW;

2.2.3. Taisyklių 1 priedo 1.4 punkte nurodytą veiklą, kai vykdomas anglies dujofikavimas ir suskystinimas;

2.2.4. Taisyklių 1 priedo 4 punkte nurodytą veiklą, kai įrenginiuose vykdoma su cheminio perdirbimo būdu susijusi gamyba;

2.2.5. Taisyklių 1 priedo 5.1, 5.2, 5.3.1, 5.3.2, 5.5, 6.1.1, 6.1.2, 6.2, 6.3, 6.4.1, 6.4.2 punktuose nurodytą veiklą;

2.2.6. Taisyklių 1 priedo 6.4.3, 6.5, 6.6, 6.7, 6.8. 6.9 punktuose nurodytą veiklą;

2.3. šio įsakymo 2.4 punkte nurodytų rūšių veiklai, kurią vykdant šio įsakymo įsigaliojimo metu eksploatuojamas įrenginys, kuriam pagal 2002 m. TIPK taisyklių 1 priedą nereikėjo turėti TIPK leidimo, Taisyklės taikomos tokia tvarka:

2.3.1. nuo 2015 m. liepos 7 d. privaloma turėti pagal Taisyklių reikalavimus išduotą TIPK leidimą;

2.3.2. paraiškos dėl šio įsakymo 2.3.1 punkte nurodytų TIPK leidimų išdavimo teikiamos ir leidimai išduodami Taisyklių nustatyta tvarka įsigaliojus šiam įsakymui;

2.4. šio įsakymo 2.3 punkte nurodytos veiklos rūšys apima:

2.4.1. Taisyklių 1 priedo 1.1 punkte nurodytą veiklą, kai eksploatuojami įrenginiai, kurių bendra vardinė (nominali) šiluminė galia lygi 50 MW;

2.4.2. Taisyklių 1 priedo 1.4 punkte nurodytą veiklą, kai vykdomas kuro (išskyrus anglį) dujofikavimas ar suskystinimas įrenginiuose, kurių bendra vardinė (nominali) šiluminė galia yra lygi arba didesnė kaip 20 MW;

2.4.3. Taisyklių 1 priedo 4 punkte nurodytą veiklą, kai įrenginiuose vykdoma su biologinio perdirbimo būdu susijusi gamyba;

2.4.4. Taisyklių 1 priedo 5.1, 5.2, 5.3.3, 5.3.4, 5.3.5, 5.4, 5.6, 5.7, 6.1.3, 6.4.2 punktuose nurodytą veiklą;

2.4.5. Taisyklių 1 priedo 6.10 ir 6.11 punktuose nurodytą veiklą;

2.5. Taisyklių 1 priede nurodytoms veiklos rūšims šio įsakymo 2.1 ir 2.3 punktuose nenurodytais atvejais Taisyklės taikomos įsigaliojus šiam įsakymui tokia tvarka:

2.5.1. įsigaliojus šiam įsakymui, įrenginio eksploatavimui privaloma turėti pagal Taisyklių reikalavimus išduotą TIPK leidimą;

2.5.2. paraiškos dėl TIPK leidimų išdavimo teikiamos ir leidimai išduodami Taisyklių nustatyta tvarka nuo šio įsakymo įsigaliojimo dienos.

3. Pavedu:

3.1. Aplinkos ministerijos regionų aplinkos apsaugos departamentams:

3.1.1. Lietuvos Respublikos aplinkos apsaugos įstatyme ir Lietuvos Respublikos aplinkos apsaugos valstybinės kontrolės įstatyme (Žin., 2002, Nr. 72-3017) nustatytais pagrindais ir Taisyklėse nustatyta tvarka vykdyti pagal Taisykles išduotų TIPK leidimų sąlygų laikymosi kontrolę;

3.1.2. teikti informaciją ir konsultuoti Aplinkos apsaugos agentūrą Taisyklėse nustatyta tvarka peržiūrint, keičiant TIPK leidimus, išduotus pagal 2002 m. TIPK taisykles, ar panaikinant jų galiojimą;

3.1.3. iki 2013 m. lapkričio 1 d. informuoti 2.4 punkte nurodytus įrenginius eksploatuojančius veiklos vykdytojus apie pareigą iki 2015 m. liepos 7 d. gauti TIPK leidimą Taisyklių nustatyta tvarka;

3.1.4. iki 2013 m. lapkričio 15 d. pateikti informaciją Aplinkos apsaugos agentūrai ir Aplinkos ministerijai apie šio įsakymo 3.1.3 punkto reikalavimų vykdymą;

3.2. Aplinkos apsaugos agentūrai:

3.2.1. Lietuvos Respublikos aplinkos apsaugos įstatymo 191 straipsnyje nustatytais pagrindais ir Taisyklėse nustatyta tvarka išduoti, peržiūrėti, keisti TIPK leidimus ir panaikinti jų galiojimą;

3.2.2. pagal Taisykles išduotų ar pakeistų TIPK leidimų elektronines versijas skelbti Aplinkos apsaugos agentūros interneto svetainėje;

3.2.3. stebėti geriausių prieinamų gamybos būdų (toliau – GPGB) raidą, rinkti informaciją apie naujas arba atnaujintas GPGB išvadas, skelbti šią informaciją suinteresuotajai visuomenei, esant reikalui, vadovaujantis Europos Komisijos nustatytomis gairėmis, imtis priemonių skatinti naujų gamybos būdų, ypač tų, kurie nustatyti GPGB informaciniuose dokumentuose, kūrimą ir taikymą ir esant reikalui nustatyti GPGB atskiroms veiklos rūšims ar gamybos procesams.

Aplinkos ministras	Valentinas Mazuronis

PATVIRTINTA

Lietuvos Respublikos aplinkos ministro

2013 m. liepos 15 d. įsakymu Nr. D1-528

taršos integruotos prevencijos ir kontrolės leidimų išdavimo, PAKEITIMO ir GALIOJIMO panaikinimo TAISYKLĖS

I. BENDROSIOS NUOSTATOS

1. Taršos integruotos prevencijos ir kontrolės leidimų išdavimo, pakeitimo ir galiojimo panaikinimo taisyklės (toliau – Taisyklės) reglamentuoja integruotą taršos, kurią sukelia pramoninė veikla, prevenciją ir kontrolę. Taisyklėse nustatyta taršos integruotos prevencijos ir kontrolės leidimų (toliau – leidimas) išdavimo, pakeitimo ir galiojimo panaikinimo sistema siekiama užtikrinti, kad būtų išvengta šiltnamio efektą sukeliančių dujų išmetimo, teršalų patekimo į orą, vandenį, dirvožemį arba, jei tai neįmanoma, būtų sumažintas jų kiekis ir užkirstas kelias atliekų susidarymui, siekiant aukšto aplinkos apsaugos lygio.

2. Taisyklėse nustatoma Lietuvos Respublikos aplinkos apsaugos įstatyme (Žin., 1992, Nr. 5-75) nurodyto leidimo eksploatuoti įrenginius ar vykdyti ūkinę veiklą paraiškos leidimui gauti ar pakeisti (toliau – paraiška) rengimo, pateikimo ir derinimo, leidimo projekto rengimo, leidimo išdavimo, pakeitimo ir galiojimo panaikinimo tvarka, suinteresuotos visuomenės teisės ir pareigos, taip pat informacijos teikimo kitai Europos Sąjungos (toliau – ES) valstybei narei, konsultavimosi su kita ES valstybe nare, informavimo apie priimtą sprendimą išduoti leidimą tvarka, kitos ES valstybės narės visuomenės informavimo tvarka.

3. Taisyklės parengtos įgyvendinant 2010 m. lapkričio 24 d. Europos Parlamento ir Tarybos direktyvą 2010/75/ES dėl pramoninių išmetamų teršalų (taršos integruotos prevencijos ir kontrolės) (OL 2010 L 334, p. 17) (toliau – TIPK direktyva) ir 2003 m. spalio 13 d. Europos Parlamento ir Tarybos direktyvą 2003/87/EB, nustatančią šiltnamio efektą sukeliančių dujų emisijos leidimų sistemą Bendrijoje ir iš dalies keičiančią Tarybos direktyvą 96/61/EB (OL 2004 m. specialus leidimas 15 skyrius, 7 tomas, p. 631), su paskutiniais pakeitimais, padarytais 2009 m. balandžio 23 d. Europos Parlamento ir Tarybos direktyva 2009/29/EB (OL 2009 L 140, p. 63).

4. Taisyklės taikomos įrenginiuose vykdomai pramoninei (ūkinei) veiklai, sukeliančiai taršą ir nurodytai Taisyklių 1 priede. Taisyklės netaikomos mokslinių tyrimų, jų plėtros veiklai arba naujų produktų ir procesų bandymui.

5. Taisyklėmis privalo vadovautis veiklos vykdytojai, Aplinkos apsaugos agentūra (toliau – AAA), išduodanti, keičianti leidimus ir panaikinanti jų galiojimą, peržiūrinti leidimų sąlygas, Lietuvos Respublikos aplinkos ministerijos regionų aplinkos apsaugos departamentai (toliau – RAAD), kontroliuojantys leidimų sąlygų laikymąsi, taip pat visuomenės sveikatos centrai apskrityse (toliau – VSC).

6. TIPK direktyvoje numatytos specialiosios nuostatos dėl reikalavimų, susijusių su išmetamųjų teršalų ribinėmis vertėmis ir jų išmetimo bei poveikio aplinkai stebėsena, kuriomis, be Taisyklių, turi būti vadovaujamasi nustatant leidimo sąlygas kai kurių įrenginių eksploatavimui, nustatytos šiuose teisės aktuose:

6.1. Išmetamų teršalų iš didelių kurą deginančių įrenginių normose, patvirtintose Lietuvos Respublikos aplinkos ministro 2001 m. rugsėjo 28 d. įsakymu Nr. 486 (Žin., 2001, Nr. 88-3100; 2013, Nr. 38-1871) (toliau – DKDĮ normos);

6.2. Lakiųjų organinių junginių, susidarančių naudojant tirpiklius tam tikrų veiklos rūšių įrenginiuose, emisijos ribojimo tvarkoje, patvirtintoje Lietuvos Respublikos aplinkos ministro 2002 m. gruodžio 5 d. įsakymu Nr. 620 (Žin., 2003, Nr. 15-634) (toliau – Tirpiklių tvarka);

6.3. Atliekų deginimo aplinkosauginiuose reikalavimuose, patvirtintuose Lietuvos Respublikos aplinkos ministro 2002 m. gruodžio 31 d. įsakymu Nr. 699 (Žin., 2003, Nr. 31-1290);

6.4. Specialiuosiuose reikalavimuose titano dioksido gamybos įrenginiams, patvirtintuose Lietuvos Respublikos aplinkos ministro 2003 m. gruodžio 19 d. įsakymu Nr. 663 (Žin., 2004, Nr. 12-352; 2013, Nr. 4-129);

6.5. Specialiuosiuose reikalavimuose dideliems kurą deginantiems įrenginiams, patvirtintuose Lietuvos Respublikos aplinkos ministro 2001 m. rugsėjo 28 d. įsakymu Nr. 486 (toliau – Specialieji reikalavimai DKDĮ).

II. SĄVOKOS

7. Taisyklėse vartojamos sąvokos:

7.1. medžiaga – bet koks cheminis elementas ir jo junginiai ar mišiniai, išskyrus šias medžiagas:

a) radioaktyviąsias medžiagas, apibrėžtas Lietuvos higienos normoje HN 73:2001 „Pagrindinės radiacinės saugos normos“, patvirtintoje Lietuvos Respublikos sveikatos apsaugos ministro 2001 m. gruodžio 21 d. įsakymu Nr. 663 (Žin., 2002, Nr. 11-388);

b) genetiškai modifikuotus mikroorganizmus, apibrėžtus Lietuvos Respublikos genetiškai modifikuotų organizmų įstatyme (Žin., 2001, Nr. 56-1976; 2006, Nr. 77-2967);

c) genetiškai modifikuotus organizmus, apibrėžtus Lietuvos Respublikos genetiškai modifikuotų organizmų įstatyme;

7.2. tarša – žmonių veiklos sukeltas tiesioginis arba netiesioginis medžiagų, virpesių, šilumos arba triukšmo pasklidimas ore, vandenyje ar žemėje, galintis pakenkti žmonių sveikatai arba aplinkos kokybei, darantis žalą materialiajam turtui, žalojantis gamtą ir (arba) apribojantis galimybes teisėtai ja naudotis;

7.3. įrenginys – stacionarus technikos objektas, kuriame vykdoma vienos ar kelių Taisyklių 1 priede arba Tirpiklių tvarkos 1 priede išvardytų rūšių veikla ir bet kuri kita tiesiogiai techniškai su minėtuose prieduose nurodyta veikla susijusi veikla, kuri gali sukelti teršalų išmetimą ir taršą;

7.4. teršalų išmetimas – medžiagų, virpesių, šilumos arba triukšmo tiesioginis arba netiesioginis išmetimas iš organizuotų arba pasklidųjų taršos šaltinių į orą, vandenį arba žemę;

7.5. išmetamųjų teršalų ribinė vertė – išmetamų teršalų kiekis, išreikštas tam tikrais parametrais, koncentracija ir (ar) lygiu, kurio negalima viršyti per vieną arba kelis laikotarpius;

7.6. esminis pakeitimas – įrenginio, kurą deginančio įrenginio, atliekų deginimo įrenginio arba bendro atliekų deginimo įrenginio pobūdžio ar veikimo pakeitimas, arba išplėtimas, kuris gali turėti reikšmingą neigiamą poveikį žmonių sveikatai arba aplinkai, kaip nustatyta Lietuvos Respublikos planuojamos ūkinės veiklos poveikio aplinkai vertinimo įstatyme (Žin., 1996, Nr. 82-1965; 2005, Nr. 84-3105);

7.7. geriausi prieinami gamybos būdai (toliau – GPGB) – veiksmingiausi ir pažangiausi veiklos ir jos vykdymo metodų plėtojimo būdai, kurie gali būti pagrindas nustatant išmetamųjų teršalų ribines vertes ir kitas leidimo sąlygas siekiant išvengti taršos, o jei tai neįmanoma, – mažinti teršalų išmetimą ir jų poveikį visai aplinkai („gamybos būdai“ suprantami kaip naudojamos technologijos ir įrenginio projektavimo, statybos, priežiūros, eksploatavimo ir uždarymo būdai, „prieinami gamybos būdai“ – gamybos būdai, išplėtoti taip, kad juos būtų galima taikyti tam tikrame pramonės sektoriuje, esant ekonomiškai ir techniškai tinkamoms sąlygoms, atsižvelgiant į sąnaudas ir šių būdų pranašumą, nepaisant to, ar tie gamybos būdai taikomi, ar kuriami Lietuvos Respublikoje ir ar jie yra iš tikrųjų prieinami veiklos vykdytojui; „geriausi“ – veiksmingiausi, siekiant aukšto aplinkos apsaugos lygio);

7.8. GPGB informacinis dokumentas – pagal Europos Komisijos surengto pasikeitimo informacija rezultatus parengtas tam tikrai veiklai skirtas naujas ar atnaujintas dokumentas, kuriame aprašomi taikomi gamybos būdai, esami išmetamųjų teršalų ir energijos suvartojimo kiekiai, gamybos būdai, kuriuos galima laikyti GPGB, taip pat GPGB išvados ir visi nauji gamybos būdai, skiriant ypatingą dėmesį geriausių prieinamų gamybos būdų nustatymo kriterijams, išvardytiems Taisyklių 2 priede;

7.9. išvados dėl geriausių prieinamų gamybos būdų (toliau – GPGB išvados) – GPGB informacinio dokumento dalis ar kelios dalys, kuriose išdėstomos išvados dėl geriausių prieinamų gamybos būdų, pateikiamas jų aprašymas, informacija apie GPGB pritaikymo galimybes, taip pat su GPGB siejamas išmetamųjų teršalų lygis ir monitoringas (stebėsena), energijos suvartojimo kiekis ir prireikus tinkamos eksploatavimo vietos atkūrimo priemonės;

7.10. išmetamųjų teršalų kiekiai taikant GPGB – įvairūs išmetamųjų teršalų kiekiai, susidarantys įprastomis eksploatacijos sąlygomis taikant GPGB išvadose aprašytus GPGB ar jų derinius, išreikšti vidurkiais per tam tikrą laikotarpį, atsižvelgiant į nustatytas konkrečias sąlygas;

7.11. naujas gamybos būdas – pramoninei veiklai skirtas naujoviškas gamybos būdas, kurį komerciškai išplėtojus būtų galima arba užtikrinti geresnį, arba bent tokį patį aplinkos apsaugos lygį ir sumažinti sąnaudas labiau negu naudojant esamus GPGB;

7.12. veiklos vykdytojas – fizinis ar juridinis asmuo, kita organizacija ar šio juridinio asmens ar kitos organizacijos padalinys, kuris eksploatuoja arba kontroliuoja visą įrenginį, kurą deginantį įrenginį, atliekų deginimo įrenginį arba bendro atliekų deginimo įrenginį, arba tokio įrenginio dalį, kuriam nuosavybės teise priklauso įrenginys arba kuris naudoja, valdo įrenginį nuomos, panaudos, patikėjimo teise arba eksploatuoja kitu teisiniu pagrindu ir atsako už įrenginio eksploatavimo ir techninio funkcionavimo kontrolę;

7.13. visuomenė – vienas arba daugiau fizinių ir (ar) juridinių asmenų, jų organizacijos, asociacijos arba grupės;

7.14. suinteresuota visuomenė – visuomenė, kuriai daro ar gali daryti poveikį sprendimo išduoti arba pakeisti leidimą ar leidimo sąlygas priėmimas arba kuri yra suinteresuota tokio sprendimo priėmimu; pagal šią apibrėžtį asociacijos ir kiti viešieji juridiniai asmenys (išskyrus valstybės ar savivaldybės, jų institucijų įsteigtus juridinius asmenis), kurie įsteigti teisės aktų nustatyta tvarka ir skatina aplinkos apsaugą, visais atvejais laikomi suinteresuotais asmenimis;

7.15. pavojingos medžiagos – medžiagos arba mišiniai, turintys savybes, nurodytas Lietuvos Respublikos cheminių medžiagų ir preparatų įstatyme (Žin., 2000, Nr. 36-987; 2008, Nr. 76-3000) apibrėžtoje pavojingų cheminių medžiagų ir preparatų sąvokoje;

7.16. užterštumo būklės ataskaita – informacija apie dirvožemio (grunto) ir požeminių vandenų užterštumą tam tikromis pavojingomis medžiagomis;

7.17. požeminis vanduo – požeminis vanduo, kaip apibrėžta Lietuvos Respublikos vandens įstatyme (Žin., 1997, Nr. 104-2615; 2003, Nr. 36-1544);

7.18. dirvožemis – virš pamatinės uolienos esantis Žemės plutos sluoksnis, kurį sudaro mineralinės dalelės, organinės medžiagos, vanduo, oras ir gyvieji organizmai;

7.19. aplinkosauginis tikrinimas – visi veiksmai, įskaitant patikrinimus vietoje, teršalų išmetimo stebėseną ir vidinių pranešimų bei pakartotinį veiklos dokumentų tikrinimą, vidaus stebėsenos tikrinimą, naudojamų gamybos būdų ir įrenginio aplinkosauginio valdymo tinkamumo tikrinimą, kuriuos atlieka atsakinga institucija arba kurie atliekami jos vardu, siekiant patikrinti, ar įrenginiai atitinka išduoto leidimo sąlygas, skatinti atitikti šias sąlygas ir prireikus stebėti jų poveikį aplinkai;

7.20. naminiai paukščiai – antys, balandžiai, fazanai, kalakutai, kurapkos, naminės vištos, perlinės vištos, putpelės, žąsys, beketeriai paukščiai, auginami ar laikomi nelaisvėje veislei, mėsai ar kiaušiniams, medžioklės ištekliams atkurti;

7.21. gamybos pajėgumas – pastatyto ir įrengto įrenginio pajėgumas esant normalioms įrenginio eksploatavimo sąlygoms;

7.22. neįprastos (neatitiktinės) veiklos sąlygos – įrenginio paleidimas, derinimas, stabdymas, aprašyti įrenginio eksploatavimo dokumente (techniniame reglamente ar kt.), taip pat nuotėkio buvimas, gedimas;

7.23. aplinkosaugos veiksmų planas – veiklos vykdytojo patvirtintas ir atsakingos institucijos priimtas kompleksas priemonių įrenginio aplinkosauginiam valdymui tobulinti ir aplinkos būklei gerinti.

8. Sąvoka „Kurą deginančio įrenginio vardinė (nominali) šiluminė galia“ taikoma kaip apibrėžta Lietuvos Respublikos energetikos įstatyme (Žin., 2002, Nr. 56-2224; 2011, Nr. 160-7576) (toliau – Energetikos įstatymas). Vardinę (nominalią) šiluminę galią patvirtinančiu dokumentu laikomas įrenginio (katilo) gamintojo išduotas dokumentas arba pagal Energetikos įstatymą Lietuvos Respublikos energetikos ministerijos nustatyta tvarka kompetentingos institucijos išduotas dokumentas.

9. Kitos Taisyklėse vartojamos sąvokos atitinka Lietuvos Respublikos civiliniame kodekse (Žin., 2000, Nr. 74-2262), Lietuvos Respublikos aplinkos apsaugos įstatyme, Lietuvos Respublikos klimato kaitos valdymo finansinių instrumentų įstatyme (Žin., 2009, Nr. 87-3662), Lietuvos Respublikos atliekų tvarkymo įstatyme (Žin., 1998, Nr. 61-1726; 2002, Nr. 72-3016) ir kituose teisės aktuose apibrėžtas sąvokas.

III. BENDRIEJI LEIDIMŲ IŠDAVIMO PRINCIPAI

10. Veiklos vykdytojai, eksploatuojantys Taisyklėse apibrėžtus įrenginius, privalo turėti leidimą, išskyrus atvejus, kai vadovaujantis Tirpiklių tvarka, tokie įrenginiai turi būti registruojami.

11. Leidimas gali būti išduodamas vienam įrenginiui ar jo daliai arba keliems to paties veiklos vykdytojo įrenginiams ar jų dalims, esantiems toje pačioje vietoje (t. y. esantiems vienoje teritorijoje arba greta esančiuose sklypuose). Dviem ar daugiau įrenginių ar jų dalims išduotame leidime turi būti nustatytos sąlygos, užtikrinančios, kad kiekvienas įrenginys ar jo dalis atitiktų Taisyklių reikalavimus.

12. Paraiška leidimui gauti ar pakeisti, prašymas leidimo galiojimui panaikinti teikiami AAA.

13. AAA išduoda, keičia leidimą, naikina jo galiojimą, peržiūri leidimo sąlygas. Leidimo sąlygų laikymosi kontrolę, išskyrus triukšmo ir kvapų sklidimo kontrolę, vykdo RAAD, kurio veiklos teritorijoje yra įrenginys (jo dalis ar keli įrenginiai ar jų dalys, kuriems yra išduotas leidimas).

14. Kai įrenginį eksploatuoja, kontroliuoja ar valdo keli ūkio subjektai (veiklos vykdytojai), kuriems nuosavybės teise priklauso atskiros įrenginio dalys, arba kurie naudoja, valdo įrenginio dalis nuomos, panaudos, patikėjimo teise ar eksploatuoja kitu teisiniu pagrindu ir atsako už įrenginio dalių eksploatavimo ir techninio funkcionavimo kontrolę, įrenginiui gali būti išduotas vienas leidimas. Tokiu atveju su paraiška leidimui gauti ar pakeisti turi būti teikiama deklaracija (laisva forma), kurioje nurodomas atsakomybės pasidalijimas tarp įrenginio dalis valdančių subjektų (veiklos vykdytojų). Įrenginys negali būti tarp subjektų (veiklos vykdytojų) dalijamas dalimis, siekiant vykdyti veiklą be leidimo.

15. Leidimas išduodamas neterminuotam laikui, tačiau nustatydama leidimo sąlygas, AAA Taisyklių 98.2 punkte nurodytu atveju gali nustatyti sąlygas tam tikram laikotarpiui, kuriam pasibaigus leidimą būtina pakeisti ir nustatyti naujas sąlygas.

16. Leidimas naujam įrenginiui (jo daliai) ar esminiam įrenginio pakeitimui išduodamas tik atlikus planuojamos ūkinės veiklos poveikio aplinkai vertinimo procedūras (atranka dėl poveikio aplinkai vertinimo ir (ar) poveikio aplinkai vertinimas), kai vadovaujantis Lietuvos Respublikos planuojamos ūkinės veiklos poveikio aplinkai vertinimo įstatymu tokios procedūros privalomos.

IV. PAGRINDINIAI LEIDIMO SĄLYGŲ NUSTATYMO PRINCIPAI

17. Išduodant, pakeičiant leidimus, nustatant leidimo sąlygas ir eksploatuojant įrenginius, turi būti užtikrintas šių pagrindinių principų laikymasis:

17.1. įrenginys turi būti eksploatuojamas nepažeidžiant nustatytų aplinkos kokybės normų, aplinkos apsaugos, visuomenės sveikatos saugos teisės aktuose nustatytų reikalavimų;

17.2. pagal Taisyklių reikalavimus taikomos įmanomos taršos prevencijos priemonės ir GPGB;

17.3. gamtos ištekliai naudojami racionaliai ir taupiai, energija – efektyviai;

17.4. užtikrinama atliekų susidarymo prevencija, kaip numatyta Atliekų tvarkymo įstatyme. Pagal prioritetų eiliškumą ir laikantis atliekų tvarkymą reglamentuojančių teisės aktų reikalavimų, atliekos turi būti paruošiamos pakartotiniam naudojimui, perdirbamos, panaudojamos, o jei tai techniškai ir ekonomiškai neįmanoma, – šalinamos siekiant išvengti neigiamo poveikio aplinkai arba jį sumažinti;

17.5. įvertinama avarijų rizikos tikimybė ir numatomos būtinos priemonės joms išvengti, apriboti ir mažinti galimus padarinius;

17.6. galutinai nutraukiant veiklą, imamasi priemonių, būtinų taršos grėsmei išvengti ir eksploatavimo vietos būklei tinkamai atkurti, laikantis Taisyklių 111–114 punktuose nurodytų reikalavimų;

17.7. vykdant ūkinę veiklą, turi būti mažinamas pavojingų medžiagų naudojimas ir palaipsniui pavojingos medžiagos keičiamos mažiau pavojingomis.

V. PARAIŠKOS LEIDIMUI GAUTI AR PAKEISTI RENGIMO REIKALAVIMAI

18. Paraiškos leidimui gauti ar pakeisti rekomenduojama forma pateikta Taisyklių 4 priede. Paaiškinimai dėl kai kurių paraiškos dalių pildymo pateikti Taisyklių 6 priede.

19. Paraiškai rengti gali būti naudojami duomenys ir informacija (planai, schemos, ištraukos, išrašai ir kt.) iš teritorijų planavimo dokumentų, parengtų vadovaujantis Lietuvos Respublikos teritorijų planavimo įstatymu (Žin., 1995, Nr. 107-2391; 2004, Nr. 21-617), poveikio aplinkai vertinimo dokumentų, parengtų vadovaujantis Lietuvos Respublikos planuojamos ūkinės veiklos poveikio aplinkai vertinimo įstatymu, poveikio visuomenės sveikatai vertinimo dokumentų, parengtų vadovaujantis Poveikio visuomenės sveikatai vertinimo metodiniais nurodymais, patvirtintais Lietuvos Respublikos sveikatos apsaugos ministro 2004 m. liepos 1 d. įsakymu Nr. V-491 (Žin., 2004, Nr. 106-3947), pavojingų objektų saugos ataskaitų, parengtų vadovaujantis Pramoninių avarijų prevencijos, likvidavimo ir tyrimo nuostatais, patvirtintais Lietuvos Respublikos Vyriausybės 2004 m. rugpjūčio 17 d. nutarimu Nr. 966 (Žin., 2004, Nr. 130-4649; 2005, Nr. 131-4731), iš techninio projekto, jeigu tokie dokumentai pagal teisės aktų reikalavimus buvo rengti.

20. Jeigu įrenginyje planuojamai vykdyti veiklai atliekant poveikio aplinkai vertinimą atliktos tarpvalstybinio poveikio aplinkai vertinimo procedūros, veiklos vykdytojas kartu su paraiška turi pateikti Taisyklių 78 punkte nurodytą informaciją.

21. Paraiškoje leidimui gauti ar pakeisti turi būti nurodyta:

21.1. veiklos vykdytojo, eksploatuojančio įrenginį, pavadinimas, juridinio asmens kodas, adresas, kontaktinio asmens duomenys;

21.2. informacija apie asmenis, atsakingus už įmonės aplinkos apsaugą, jų ryšio duomenys; informacija apie įdiegtą vadybos sistemą (ISO 14001, EMAS, kitos vadybos sistemos);

21.3. įrenginys ir jame vykdoma Taisyklių 1 priede išvardintų rūšių veikla ir toje pačioje vietoje vykdoma tiesiogiai susijusi veikla, techniškai susijusi su Taisyklių 1 priede išvardinta veikla; gamybos (projektinis) pajėgumas arba įrenginio galingumas. Kai veikla vykdoma įrenginyje, susidedančiame iš kelių kurą deginančių įrenginių, neatsižvelgiant į kiekvieno jų vardinę (nominalią) šiluminę galią, ir jei visų įrenginių bendra vardinė (nominali) šiluminė galia yra lygi arba viršija 50 MW, tokia veikla priskiriama Taisyklių 1 priedo 1.1 punkte nurodytai veiklai;

21.4. įrenginio eksploatavimo vietos sąlygos (aplinkos komponentų, į kuriuos bus išmetami / išleidžiami teršalai, užterštumo lygis, geografinės sąlygos (kalnas, slėnis ir pan., atvira neapgyvendinta vietovė ir kt.)), ūkinės veiklos padėtis schemoje su gyvenamųjų namų, ugdymo ir sveikatos priežiūros įstaigų, gretimų įmonių, kitų pastatų, saugomų teritorijų ir biotopų, paviršinių vandens telkinių apsaugos juostų ir zonų, vandenviečių apsaugos zonų išsidėstymu;

21.5. naujam įrenginiui – statybos pradžia ir planuojama veiklos pradžia. Esamam įrenginiui – veiklos pradžia;

21.6. detalus įrenginyje vykdomos ir (ar) planuojamos vykdyti ūkinės veiklos rūšių aprašymas ir jų išdėstymas teritorijoje; naudojamos technologijos, gamybos būdai ir priemonės, trumpas jų alternatyvų aprašymas arba nuoroda į planuojamos ūkinės veiklos poveikio aplinkai vertinimo dokumentus, jeigu tokie yra; įrenginio išmetamų teršalų šaltiniai, numatoma iš įrenginio į kiekvieną aplinkos elementą (terpę) išmetamų teršalų kilmė ir kiekis; nustatytas išmetamųjų teršalų poveikis aplinkai ir teršalų išmetimo ribinės vertės, kurias veiklos vykdytojas prašo nustatyti leidime; informacija apie įrenginio skleidžiamo triukšmo, veiklos sukeliamų kvapų atitiktį visuomenės sveikatos saugos teisės aktams, įrenginių priskyrimas prie potencialiai pavojingų įrenginių pagal Lietuvos Respublikos potencialiai pavojingų įrenginių priežiūros įstatymą (Žin., 1996, Nr. 46-1116; 2000, Nr. 89-2742);

21.7. planuojamų naudoti ir (ar) naudojamų žaliavų ir pagalbinių medžiagų, įskaitant chemines medžiagas ir preparatus bei kurą, sąrašai, jų kiekis, saugos duomenų lapai. Įrenginiams, kuriuose vykdant veiklą naudojamos tirpiklių turinčios medžiagos ir mišiniai, būtina nurodyti naudojamų tirpiklių, turinčių lakiųjų organinių junginių (toliau – LOJ), medžiagų pavadinimus (cheminius bei sutartinius techninius ar prekybinius), jų kiekį, sudėtį, sudėtyje esančių LOJ rizikos frazes (R frazes) arba pavojingumo frazes (H frazes) ir pateikti informaciją pagal Tirpiklių tvarkos 5 priedo duomenis;

21.8. energijos šaltiniai, jos gamyba ir (ar) vartojimas;

21.9. pasirinkta technologija ir kiti metodai teršalų išmetimo iš įrenginio prevencijai arba, jeigu tai neįmanoma, teršalų išmetimo iš įrenginio mažinimui;

21.10. palyginimas, kaip veiklos vykdytojo naudojama technologija, veiklos metodai ir taršos prevencijos bei monitoringo (stebėsenos) priemonės atitinka GPGB išvadose nurodytus GPGB;

21.11. planuojami naudoti vandens šaltiniai, vandens poreikis;

21.12. veiklos rūšys ir įrenginio šaltiniai, iš kurių į atmosferą išmetamos šiltnamio efektą sukeliančios dujos (toliau – ŠESD), nurodytos Lietuvos Respublikos klimato kaitos valdymo finansinių instrumentų įstatymo 1 priede;

21.13. atliekų susidarymo įrenginyje prevencijos, parengimo pakartotiniam naudojimui, perdirbimo ir jų naudojimo priemonės (taikoma ne atliekas tvarkančioms įmonėms);

21.14. galima oro, vandens, žemės tarša esant neįprastoms (neatitiktinėms) veiklos sąlygoms ir priemonės galimai taršai esant tokioms sąlygoms išvengti ar ją riboti;

21.15. kitos papildomos priemonės, kad būtų įgyvendinti Taisyklių 17 punkte nustatyti pagrindiniai principai;

21.16. avarijų prevencijos priemonės, jei neteikiamas 22.14 punkte nurodytas dokumentas;

21.17. aplinkosaugos veiksmų planas, jei veiklos vykdytojas prašo tam tikrų aplinkosaugos reikalavimų įgyvendinimo išlygų. Jame turi būti apibrėžtos konkrečios taršos prevencijos ir (ar) mažinimo priemonės, nurodyti parametrai, vienetai, siekiamos ribinės vertės (pagal GPGB), esamos vertės, preliminarus priemonių įgyvendinimo grafikas;

21.18. papildomi duomenys pagal Atliekų deginimo aplinkosauginius reikalavimus;

21.19. papildomi duomenys pagal Atliekų sąvartynų įrengimo, eksploatavimo, uždarymo ir priežiūros po uždarymo taisyklių, patvirtintų Lietuvos Respublikos aplinkos ministro 2000 m. spalio 18 d. įsakymu Nr. 444 (Žin., 2000, Nr. 96-3051), reikalavimus;

21.20. papildomi duomenys pagal teisės aktų, patvirtintų aplinkos ministro 2001 m. rugsėjo 28 d. įsakymu Nr. 486, reikalavimus;

21.21. netechninio pobūdžio santrauka, kurioje turi būti pateikta lengvai suprantama ir visuomenei, ir valstybės institucijų atstovams apibendrinta paraiškoje pateikta informacija, išskiriant svarbiausius paraiškoje pateiktos informacijos aspektus.

22. Su paraiška teikiami šie dokumentai ar įmonės patvirtinti jų nuorašai:

22.1. ūkinės veiklos objekto sklypo planas (schema) su pažymėtais taršos šaltiniais;

22.2. objekto / įrenginio schema / planas, kuriame aiškiai pažymėti ir sunumeruoti vandens šaltiniai, vandens išgavimo vietos;

22.3. ūkio subjekto aplinkos monitoringo programa, parengta pagal Ūkio subjektų aplinkos monitoringo nuostatus, patvirtintus aplinkos ministro 2009 m. rugsėjo 16 d. įsakymu Nr. D1-546 (Žin., 2009, Nr. 113-4831) (toliau – Monitoringo nuostatai);

22.4. užterštumo būklės ataskaita, kai ją būtina rengti pagal Taisyklių XIII skyrių, kurioje teikiama informacija, reikalinga dirvožemio ir požeminių vandenų užterštumo būklei nustatyti, siekiant kiekybiškai palyginti su būkle galutinai nutraukus veiklą. Ji turi būti parengta ir įvertinta pagal reikalavimus, nurodytus Ekogeologinių tyrimų reglamente, patvirtintame Lietuvos geologijos tarnybos prie Aplinkos ministerijos (toliau – LGT) direktoriaus 2008 m. birželio 17 d. įsakymu Nr. 1-104 (Žin., 2008, Nr. 71-2759);

22.5. potencialaus geologinės aplinkos taršos židinio inventorizavimo anketa (deklaracija), kurios forma patvirtinta LGT direktoriaus 2003 m. vasario 3 d. įsakymu Nr. 1-06 „Dėl Pavojingų medžiagų išleidimo į požeminį vandenį inventorizavimo ir informacijos rinkimo tvarkos patvirtinimo“ (Žin., 2003, Nr. 17-770);

22.6. ŠESD stebėsenos ir apskaitos planas, parengtas veiklos vykdytojo vadovaujantis Lietuvos Respublikos aplinkos ministro ir Lietuvos Respublikos ūkio ministro 2010 m. sausio 11 d. įsakymu Nr. D1-17/4-4 „Dėl veiklos vykdytojų, kurie valdo ir (ar) naudoja Lietuvos Respublikos teritorijoje esančius šiltnamio efektą sukeliančias dujas išmetančius įrenginius, šiltnamio efektą sukeliančių dujų išmetimo stebėsenos, apskaitos ir ataskaitų teikimo tvarkos nustatymo“ (Žin., 2010, Nr. 5-201; 2012, Nr. 128-6427) tvarka;

22.7. jeigu numatyta teisės aktuose, reglamentuojančiuose vandenų apsaugą arba nuotekų išleidimą, turi būti pateikiami planuojamo nuotekų išleidimo poveikio priimtuvui skaičiavimai, atlikti vadovaujantis Nuotekų tvarkymo reglamento, patvirtinto Lietuvos Respublikos aplinkos ministro 2006 m. gegužės 17 d. įsakymu Nr. D1-236 (Žin., 2006, Nr. 59-2103; 2007, Nr. 110-4522) (toliau – Nuotekų tvarkymo reglamentas) reikalavimais;

22.8. jeigu nuotekas numatoma išleisti / atiduoti į kito asmens nuotekų tvarkymo sistemą, su paraiška teikiamas nuotekų tvarkymo paslaugų teikimą patvirtinančio dokumento nuorašas;

22.9. vandenų taršos pavojingomis medžiagomis mažinimo programa, planuojant taršą ar esant vandenų taršai pavojingomis medžiagomis, parengta pagal Nuotekų tvarkymo reglamento reikalavimus;

22.10. objekto / įrenginio ir jo nuotakyno schema / planas, su aiškiai pažymėtais ir sunumeruotais nuotekų valymo įrenginiais, nuotekų išleistuvais, nuotekų apskaitos prietaisais, laboratorinės kontrolės vietomis;

22.11. veiklos atitiktį triukšmo ribiniams dydžiams pagrindžiantys dokumentai, jei tokie yra, planas su pavaizduotais triukšmo, kvapų šaltiniais, triukšmo įvertinimo taškais, jei tokie yra, kvapų, cheminių medžiagų, skleidžiančių kvapus, sklidimą bei atitiktį visuomenės sveikatos saugos teisės aktams pagrindžiantys dokumentai;

22.12. atliekų naudojimo ar šalinimo techninis reglamentas, nurodytas Atliekų tvarkymo įstatymo 10 straipsnyje ir parengtas pagal Atliekų tvarkymo taisyklių, patvirtintų Lietuvos Respublikos aplinkos ministro 1999 m. liepos 14 d. įsakymu Nr. 217 (Žin., 1999, Nr. 63-2065; 2011, Nr. 57-2721), 73 punktą; Aplinkos ministerijos nustatyta tvarka parengtas Atliekų tvarkymo veiklos nutraukimo planas, nurodytas Atliekų tvarkymo įstatymo 11 straipsnio 2 dalyje;

22.13. teršalų sklaidos pažemio sluoksnyje skaičiavimo rezultatai; teršalų sklaidos skaičiavimo modelio pasirinkimo pagal Ūkinės veiklos poveikiui aplinkos orui vertinti teršalų sklaidos skaičiavimo modelių pasirinkimo rekomendacijas, patvirtintas Aplinkos apsaugos agentūros direktoriaus 2008 m. gruodžio 9 d. įsakymu Nr. AV-200 (Žin., 2008, Nr. 143-5768) pagrindimas; pagal Foninio aplinkos oro užterštumo duomenų naudojimo ūkinės veiklos poveikiui aplinkos orui įvertinti rekomendacijas, patvirtintas Aplinkos apsaugos agentūros direktoriaus 2008 m. liepos 10 d. įsakymu Nr. AV-112 (Žin., 2008, Nr. 82-3286), naudoti foninio aplinkos oro užterštumo duomenys; pagal Teršalų sklaidos skaičiavimo modelių, foninio aplinkos oro užterštumo duomenų ir meteorologinių duomenų naudojimo tvarką, patvirtintą aplinkos ministro 2007 m. lapkričio 30 d. įsakymu Nr. D1-653 (Žin., 2007, Nr. 127-5189), naudoti meteorologiniai duomenys; teritorijos, kurioje atlikti teršalų sklaidos aplinkos ore skaičiavimai, ploto arba atskirų taškų koordinatės. Jei šiame papunktyje nurodyti duomenys yra poveikio aplinkai vertinimo dokumentuose, pakanka nurodyti dokumentų pavadinimus, kuriuose yra ši informacija;

22.14. ekstremaliųjų situacijų valdymo plano ar pavojingo objekto saugos ataskaitos titulinio lapo kopija su Priešgaisrinės apsaugos ir gelbėjimo departamento prie Vidaus reikalų ministerijos šios ataskaitos apibendrintos išvados kopija, jei teisės aktai nustato, kad veiklos vykdytojas privalo rengti tokius dokumentus;

22.15. tręšimo planas, jei teisės aktai nustato, kad veiklos vykdytojas tokį planą privalo rengti;

22.16. deklaracija (Taisyklių 4 priedo 1 priedėlis), patvirtinanti prisiimtus įsipareigojimus ir kad paraiškoje pateikiami duomenys yra teisingi, tikslūs ir išsamūs;

22.17. Taisyklių 14 punkte nurodytu atveju – minėtame punkte nurodyta deklaracija, kurioje nurodomas atsakomybės pasidalijimas tarp įrenginį valdančių subjektų (veiklos vykdytojų).

23. Veiklos vykdytojas su paraiška gali teikti, jo nuomone, reikalingą, bet nenurodytą Taisyklėse ar paraiškoje informaciją ir su eksploatuojamu įrenginiu ir jame vykdoma ūkine veikla susijusius duomenis.

24. Veiklos vykdytojas gali nurodyti, kokius duomenis jis laiko komercine (gamybine) paslaptimi. Ši informacija neįrašoma į paraišką, bet pateikiama specialiame voke ir turi būti saugoma AAA teisės aktų nustatyta tvarka. Veiklos vykdytojo kaip komercinė (gamybinė) paslaptis nurodyti duomenys negali būti skelbiami viešai ar kitaip pateikiami tretiesiems asmenims be raštiško veiklos vykdytojo sutikimo.

25. Jeigu AAA ir (ar) VSC nepakanka duomenų ir informacijos, kurią veiklos vykdytojas pateikė pagal Taisyklių 19–22 punktus, siekiant nustatyti leidimo sąlygas, AAA ir (ar) VSC paraiškos derinimo metu turi teisę motyvuotai pareikalauti, kad veiklos vykdytojas pateiktų papildomus duomenis ir informaciją nurodydami, kokioms konkrečioms leidimo sąlygoms nustatyti trūksta informacijos ir (ar) duomenų.

26. Paraiška leidimui pakeisti pildoma atsižvelgiant į Taisyklių 31 punkto nuostatas.

27. Jei įrenginyje vykdoma ar planuojama vykdyti veikla neapima tam tikrų sričių, apie kurias prašoma informacijos (pvz., nenaudoja biologiškai skaidžių atliekų tręšimui ar pan.) arba vykdoma veikla neturi tam tikro poveikio aplinkos komponentams ar žmonių sveikatai (pvz., neskleidžia triukšmo, kvapų ar pan.), pildant paraiškos formą atitinkamos lentelės nepildomos ir neteikiamos, tačiau paliekamas jų eilės numeris, pavadinimas ir lentelės vietoje nurodoma, kodėl informacija ar duomenys neteikiami.

VI. PARAIŠKOS LEIDIMUI GAUTI AR PAKEISTI TEIKIMAS IR DERINIMAS

28. Parengta paraiška leidimui gauti arba pakeisti su pagal Taisykles reikalaujamais dokumentais ir paraiškos (su priedais) įrašu skaitmeninėje laikmenoje teikiama AAA.

29. Paraiška leidimui gauti arba pakeisti gali būti teikiama elektroninėmis priemonėmis, tiesiogiai ar per kontaktinį centrą, nurodytą Lietuvos Respublikos paslaugų įstatyme (Žin., 2009, Nr. 153-6901), arba elektroniniu būdu per Aplinkosauginių leidimų informacinę sistemą (toliau – ALIS), užpildant interneto svetainėje http://alis.am.lt pateiktą formą realiu laiku, išskyrus atvejus, kai nėra techninių galimybių tokiu būdu pateiktos informacijos atgaminti ar perskaityti arba pateikti derinti tam VSC, kurio prižiūrimoje teritorijoje planuojama vykdyti veiklą.

30. Paraišką leidimui naujiems įrenginiams eksploatuoti arba leidimui pakeisti privaloma teikti AAA iš anksto, atsižvelgiant į Taisyklėse nustatytus paraiškos derinimo ir leidimo išdavimo terminus.

31. Leidimui pakeisti veiklos vykdytojas teikia paraišką, kurioje nurodo tas įrenginio dalis ir tuos paraiškos leidimui pakeisti duomenis, kuriuos reikia įvertinti keičiant leidimą ir nustatant naujas leidimo sąlygas. Leidime pakeičiami tie punktai ir (ar) lentelės, kuriuose pasikeitė sąlygos, dėl kurių neatitikties teikiama paraiška leidimui pakeisti. Jeigu keičiama daugiau kaip 2/3 leidimo duomenų, AAA gali pakeisti visą leidimą.

32. Kiekvieną kartą gaudama ar priimdama paraišką leidimui gauti arba pakeisti, AAA tituliniame paraiškos lape pažymi gavimo ar priėmimo datą ir paraišką užregistruoja.

33. AAA, gavusi paraišką leidimui gauti arba pakeisti, ne vėliau kaip per 3 darbo dienas kartu su pažymėto titulinio paraiškos lapo kopija teikia ją derinti VSC. VSC teikiama skaitmeninė versija, teikimo lydraštyje turi būti nurodyta, kad pastabos turi būti pateiktos AAA ir pareiškėjui, pateikusiam paraišką. Jei yra techninės galimybės, paraiška VSC gali būti teikiama per ALIS.

34. VSC ne vėliau kaip per 15 darbo dienų nuo paraiškos gavimo iš AAA dienos pagal kompetenciją įvertina, ar paraiška atitinka visuomenės sveikatos saugą reglamentuojančių teisės aktų reikalavimus triukšmo ir kvapų valdymo srityje. VSC raštu derina paraišką pagal kompetenciją kartu pateikdamas AAA sąlygas leidimui arba pateikia motyvuotas pastabas AAA ir pareiškėjui paraiškai pataisyti. VSC derinimo dokumentus AAA turi teikti ir elektroniniu paštu. VSC derina paraišką arba teikia pastabas vykdydamas Lietuvos Respublikos visuomenės sveikatos priežiūros įstatyme (Žin., 2002, Nr. 56-2225) ir kituose teisės aktuose nustatytas funkcijas.

35. Jeigu VSC per Taisyklių 34 punkte nustatytą laiką raštu nepateikia atsakymo AAA, laikoma, kad jis paraiškai pritarė. Tokiu atveju sąlygos triukšmo ir kvapų sklidimo srityje leidime nenustatomos.

36. Gavusi paraišką, ne vėliau kaip per 30 darbo dienų, AAA įvertina, ar paraiška pateikta pagal Taisyklių reikalavimus ir ar pakanka informacijos ir duomenų, įskaitant informaciją, gautą atliekant poveikio aplinkai vertinimą, leidimo sąlygoms nustatyti:

36.1. jei paraiška leidimui gauti arba pakeisti atitinka Taisyklių reikalavimus ir pakanka duomenų leidimo sąlygoms nustatyti, o VSC ir (ar) suinteresuota visuomenė nepateikė pastabų dėl paraiškos per nustatytus terminus – AAA priima sprendimą priimti paraišką;

36.2. jei paraiška leidimui gauti arba pakeisti neatitinka Taisyklių reikalavimų, nepakanka duomenų leidimo sąlygoms nustatyti ir (ar) VSC ir (ar) suinteresuota visuomenė pateikė pastabų, AAA savo, VSC ir suinteresuotos visuomenės pastabas raštu teikia pareiškėjui patikslinti paraiškai ir (ar) pateikti paaiškinimams, kartu grąžindama paraišką.

37. Kai pagal Taisyklių X skyriaus nuostatas atliekamos tarpvalstybinės konsultacijos, Taisyklių 36.1 punkte nurodytas sprendimas priimamas arba 36.2 punkte nurodytas atsakymas teikiamas sulaukus atsakymo iš ES valstybės narės, bet ne vėliau kaip per 2 mėnesius po informacijos pateikimo šiai ES valstybei narei. Priimdama sprendimą priimti paraišką, AAA privalo įvertinti konsultacijų rezultatus ir atitinkamai į juos atsižvelgti.

38. Patikslinta paraiška ir (ar) paaiškinimai teikiami VSC Taisyklių 33 punkte nustatyta tvarka, išskyrus atvejus, jei gautai paraiškai VSC nepateikė pastabų, kaip nurodyta Taisyklių 35 punkte arba, jei patikslinus paraišką, nepasikeitė paraiškos informacija, susijusi su VSC kompetencija, ir VSC jau yra suderinęs paraišką.

39. Nagrinėjant patikslintą paraišką, negali būti teikiamos pastabos dėl paraiškos atitikties Taisyklių reikalavimams, reikalaujama informacijos ir (arba) duomenų, kurių AAA ir (ar) VSC nenurodė ir (arba) neprašė nagrinėdami pirminę paraišką, tačiau galėjo pareikalauti; jei patikslintoje paraiškoje nekeičiami kiti duomenys ar informacija arba neatsiranda kitų duomenų ar informacijos, dėl kurių gali kilti neaiškumų, dėl kurių nebuvo pateiktos pastabos nagrinėjant pirmą kartą pateiktą paraišką.

40. VSC ne vėliau kaip per 10 darbo dienų nuo patikslintos paraiškos ir (ar) paaiškinimų gavimo iš AAA dienos derina paraišką Taisyklių 34 punkte nustatyta tvarka raštu ir elektroniniu paštu teikdamas AAA sąlygas leidimui arba motyvuotas pastabas dėl patikslintos paraiškos ir (ar) paaiškinimų. Jei VSC per šiame punkte nustatytą terminą nepateikia leidimo sąlygų ar motyvuotų pastabų dėl patikslintos paraiškos ir (ar) paaiškinimų, laikoma, kad VSC paraiškai pritarė, o sąlygos triukšmo ir kvapų sklidimo srityje leidime nenustatomos.

41. AAA ne vėliau kaip per 20 darbo dienų nuo patikslintos paraiškos ir (ar) paaiškinimų pateikimo dienos įvertina patikslintą paraišką ir (ar) pateiktus paaiškinimus, taip pat VSC pagal Taisyklių 40 punktą pateiktas pastabas, jei buvo pateiktos, ir priima sprendimą priimti paraišką arba grąžina ją nurodydama grąžinimo priežastis.

42. Kiekvieną kartą patikslinta paraiška teikiama, nagrinėjama ir derinama Taisyklių 38–41 punktuose nustatyta tvarka.

43. AAA sprendimas priimti paraišką įforminamas Lietuvos Respublikos viešojo administravimo įstatymo (Žin., 1999, Nr. 60-1945; 2006, Nr. 77-2975) nustatyta tvarka ir išsiunčiamas pareiškėjui ne vėliau kaip kitą darbo dieną nuo sprendimo priėmimo dienos.

VII. REIKALAVIMAI LEIDIMui RENGtI

44. Pagal Taisyklių 5 priede pateiktą formą leidimą rengia AAA.

45. Leidimui parengti naudojami šie duomenys ir dokumentai:

45.1. paraiška ir kartu teikiami dokumentai, duomenys ir informacija;

45.2. GPGB išvados;

45.3. planuojamos ūkinės veiklos PAV ataskaitos arba atrankos informacijos ir išvados duomenys, jei poveikio aplinkai vertinimo procedūra atlikta;

45.4. statinio techniniame projekte pateikti duomenys, jei toks projektas pagal teisės aktų reikalavimus parengtas;

45.5. paraiškos derinimo su VSC dokumentai;

45.6. AAA surinkti duomenys ir informacija, savivaldybės, kitų institucijų ir suinteresuotos visuomenės teikta informacija, pastabos ir pasiūlymai;

45.7. Lietuvos Respublikos teisės aktai, kuriuose nustatytos išmetamųjų teršalų ribinės vertės ar kiti reikalavimai, pagal kuriuos nustatomos leidimo sąlygos.

46. Rengdama leidimą AAA privalo patikrinti, ar veiklos vykdytojo paraiškoje nurodyta technologija, veiklos metodai ir taršos prevencijos priemonės atitinka GPGB išvadose nurodytus reikalavimus ir teisės aktuose nustatytas aplinkos kokybės normas. Jeigu aplinkos kokybės normos reikalauja griežtesnių sąlygų už įvykdomas taikant GPGB, AAA turi nustatyti papildomus leidimo reikalavimus, kad įrenginys būtų eksploatuojamas nepažeidžiant aplinkos kokybės normų.

47. Leidimo sąlygos nustatomos ir pagrindžiamos remiantis 45 punkte nurodytais duomenimis ir dokumentais, įvertinus įrenginio eksploatavimo vietą.

48. Jeigu įrenginyje vykdomai veiklai arba gamybos proceso rūšiai GPGB išvados neparengtos arba jeigu išvadose nenumatytos visos galimos veiklos ar proceso poveikio aplinkai rūšys, AAA, pasikonsultavusi raštu su veiklos vykdytoju, atsižvelgdama į Taisyklių 2 priede išvardintus kriterijus, nustato leidimo sąlygas remdamasi GPGB, kuriuos ji nustatė atitinkamai veiklai ar procesams. Kol nėra patvirtintų GPGB išvadų, apibrėžtų Taisyklių 7.9 punkte, kaip GPGB išvados taikomos GPGB informaciniuose dokumentuose, patvirtintuose iki 2011 m. sausio 7 d., pateiktos išvados dėl GPGB.

49. AAA leidime naujam įrenginiui ir esminiam įrenginio pakeitimui nustato išmetamųjų teršalų ribines vertes, kuriomis užtikrinama, kad įprastinėmis eksploatacijos sąlygomis išmetamas teršalų kiekis neviršytų išmetamųjų teršalų lygio, taikomo pagal GPGB, nurodyto aprobuotose GPGB išvadose, vienu iš šių būdų:

49.1. nustatydama išmetamųjų teršalų ribines vertes, neviršijančias išmetamųjų teršalų lygio, nustatyto GPGB. Išmetamųjų teršalų ribinės vertės nustatomos tam pačiam arba trumpesniam laikotarpiui ir tomis pačiomis nustatytomis sąlygomis kaip ir išmetamųjų teršalų lygiai, nustatyti GPGB;

49.2. nustatydama kitokias, nei nurodytos Taisyklių 49.1 punkte, išmetamųjų teršalų ribinių verčių skaitines išraiškas, laikotarpius ir sąlygas. Tokiu atveju aplinkos ministro įgaliota institucija ne rečiau kaip kartą metuose įvertina išmetamųjų teršalų monitoringo (stebėsenos) rezultatus, kad užtikrintų, jog įprastinėmis eksploatacijos sąlygomis išmetamieji teršalai neviršytų išmetamųjų teršalų lygio, nustatyto GPGB.

50. Keičiant leidimą, nustatant išmetamųjų teršalų ribines vertes pagal Taisyklių 49 punktą, jei veiklos vykdytojas prašo, turi būti suteiktas ne trumpesnis kaip dvejų metų laikotarpis nuo GPGB išvadų priėmimo, per kurį turi būti užtikrinta, kad įrenginio išmetamieji teršalai neviršys išmetamųjų teršalų lygio, nurodyto aprobuotose GPGB išvadose.

51. Jeigu aplinkos kokybės normos nereikalauja griežtesnių sąlygų už tas, kurios įvykdomos taikant GPGB, atsižvelgdama į vietos sąlygas, teršalų sklaidą ir kitas aplinkybes, AAA gali nustatyti ne tokias griežtas išmetamųjų teršalų ribines vertes. Tokia išimtis gali būti taikoma tik, kai dokumentai, kuriuose pateikiamas galimų sprendimų (techninių ar kt.) ekonominis naudos ir sąnaudų vertinimas ir jo rezultatai, patvirtina, kad nustatant išmetamųjų teršalų lygius pagal geriausius prieinamus gamybos būdus, kurie aprašyti GPGB išvadose, atsirastų neproporcingai didelės palyginti su aplinkai teikiama nauda sąnaudos dėl:

51.1. atitinkamo įrenginio geografinės padėties ir vietos aplinkos sąlygų arba

51.2. atitinkamo įrenginio techninių savybių.

52. Jeigu taikomos Taisyklių 51 punkte nurodytos išimtys, vykdydamas kontrolę RAAD turi užtikrinti, kad nebūtų pažeidžiamos aplinkos kokybės normos ir būtų pasiektas aukštas aplinkos apsaugos lygis.

53. Jeigu leidimo sąlygoms nustatyti taikoma išimtis pagal Taisyklių 51 punktą, AAA leidimo priede įrašo išimties taikymo motyvus, įskaitant 51 punkte nurodyto vertinimo rezultatus ir nustatytų leidimo sąlygų pagrindimą.

54. Kai išmetamųjų teršalų ribinės vertės nustatomos pagal 51 punktą, jos neturi viršyti Taisyklių 6.1, 6.2, 6.3 ir 6.5 punktuose išvardintuose teisės aktuose nustatytų išmetamųjų teršalų ribinių verčių.

55. Jeigu aplinkos kokybės normos nereikalauja griežtesnių sąlygų nei tos, kurios įvykdomos taikant GPGB, išmetamųjų teršalų ribinės vertės ir lygiaverčiai parametrai bei techninės priemonės, nurodytos Taisyklių 59 ir 65 punktuose, grindžiami GPGB nenustatant kokio nors vieno būdo ar konkrečios technologijos.

56. Nustatant atitinkamo įrenginio netiesiogiai išleidžiamų į vandenį teršalų ribines vertes, gali būti atsižvelgiama į nuotekų valymo įrenginių efektyvumą, jeigu užtikrinamas vienodas aplinkos apsaugos lygis ir jeigu tai nesukelia didesnės aplinkos taršos.

57. Išmetamųjų / išleidžiamų į aplinką teršalų ribinės vertės nustatomos toje vietoje, kurioje teršalai išmetami/išleidžiami iš įrenginio; į jų sklaidą (koncentraciją) iki išmetimo / išleidimo į aplinką vietos neatsižvelgiama, t. y. nenustatomi reikalavimai teršalų koncentracijos dydžiui iki tų teršalų išmetimo/išleidimo į aplinką vietos.

58. Bandant ir diegiant naujus gamybos būdus, AAA gali suteikti laikinas išimtis, leidžiančias netaikyti Taisyklių 49 ir 55 punktuose nurodytų reikalavimų, laikotarpiui, neviršijančiam devynių mėnesių, jei po nurodyto laikotarpio gamybos būdas nutraukiamas arba vykdant veiklą išmetamieji teršalai neviršija išmetamųjų teršalų lygio, nustatyto GPGB.

59. Išmetamųjų / išleidžiamų teršalų ribinės vertės, nustatytos atsižvelgiant į teršalų savybes ir tikimybę, kad jie iš vienos terpės pateks į kitą, gali būti papildytos arba pakeičiamos lygiaverčiais parametrais arba techninėmis priemonėmis, užtikrinant tokį patį aplinkos apsaugos lygį.

60. Kai AAA nustato leidimo sąlygas remdamasi GPGB, kuris neaprašytas atitinkamose GPGB išvadose, ji turi užtikrinti, kad:

60.1. tas gamybos būdas būtų nustatytas atsižvelgiant į Taisyklių 2 priede išdėstytus kriterijus;

60.2. būtų laikomasi Taisyklių 49, 51–56 ir 58 punktuose nustatytų reikalavimų.

61. Kai GPGB išvadose nenurodyti su GPGB siejami teršalų išmetimo / išleidimo lygiai, pagal 60.1 punkto reikalavimus AAA parenka tokį gamybos būdą, kuris užtikrintų aplinkos apsaugos lygį, prilygstantį GPGB išvadose aprašytam GPGB lygiui.

62. Leidimą sudaro:

62.1. titulinis lapas;

62.2. bendroji dalis;

62.3. leidimo sąlygos;

62.4. leidimo priedai.

63. Leidimo tituliniame lape, kuriame dedamas leidimą išdavusios AAA spaudas ir pasirašo atsakingi asmenys, nurodoma:

63.1. leidimą išdavusios institucijos pavadinimas, juridinio asmens kodas, ūkinės veiklos objekto pavadinimas, adresas, kontaktai, kontaktinio asmens duomenys;

63.2. leidimo apimtis, egzempliorių skaičius, išdavimo ir pakeitimo (jei leidimas keičiamas) data;

63.3. paraišką suderinusios institucijos pavadinimas, suderinimo data.

64. Leidimo bendrojoje dalyje nurodoma:

64.1. duomenys apie įrenginį (įrenginius, jei išduodamas leidimas keliems įrenginiams):

64.1.1. ūkinės veiklos objekto (įrenginio) pavadinimas, veiklos vietos aprašymas (adresas, įrenginio veikimo vietos aprašymas, kita informacija);

64.1.2. konkreti kiekvieno ūkio subjekto (veiklos vykdytojo) atsakomybė pagal pateiktą deklaraciją;

64.2. informacija apie kiekviename įrenginyje vykdomą ūkinę veiklą:

64.2.1. nurodomos įrenginyje vykdomos veiklos rūšys, dėl kurių išduodamas leidimas įrenginiui;

64.2.2. kai Lietuvos Respublikos aplinkos ministro nustatyta tvarka įrenginys priskiriamas prie įrenginių, kuriuos eksploatuoti reikia gauti leidimą išmesti šiltnamio efektą sukeliančias dujas, atskirai nurodoma, kuriai veiklos rūšiai ar rūšims priskiriama šiltnamio efektą sukeliančias dujas išmetanti ūkinė veikla, pateikiami duomenys apie to įrenginio gamybos (projektinį) pajėgumą;

64.2.3. ūkinės veiklos aprašymas;

64.3. informacija apie ūkinės veiklos objekte įdiegtą vadybos sistemą;

64.4. įrenginio atitikties GPGB palyginamasis įvertinimas.

65. Leidimo sąlygose turi būti nustatyta:

65.1. Taisyklių 3 priede išvardintų išmetamųjų/išleidžiamų teršalų ir kitų teršalų, kurie gali būti dideliais kiekiais išmetami/išleidžiami iš įrenginio, ribinės vertės, nustatytos atsižvelgiant į teršalų savybes ir tikimybę, kad jie iš vienos terpės pateks į kitą;

65.2. jei reikia, reikalavimai gamtos išteklių, įskaitant vandens, racionaliam naudojimui;

65.3. reikalavimai dirvožemio ir požeminių vandenų apsaugai užtikrinti;

65.4. įrenginyje susidarančių atliekų apskaitos (stebėsenos) ir tvarkymo priemonės;

65.5. reikalavimai triukšmui ir kvapams mažinti;

65.6. priemonės, taikomos esant neįprastoms (neatitiktinėms) įrenginyje vykdomos veiklos sąlygoms;

65.7. priemonės galutinai nutraukiant įrenginyje vykdomą veiklą;

65.8. reikalavimai dėl tolimosios arba tarpvalstybinės taršos sumažinimo iki minimumo;

65.9. sąlygos, kurios vertintos nustatant išmetamųjų teršalų ribines vertes arba nuoroda į kitus taikomus reikalavimus, nurodytus kituose dokumentuose;

65.10. aplinkosaugos veiksmų planas.

66. Ūkio subjektų aplinkos monitoringo programa, parengta vadovaujantis reikalavimais, nurodytais Monitoringo nuostatuose, patvirtintuose Lietuvos Respublikos aplinkos ministro 2009 m. rugsėjo 16 d. įsakymu Nr. D1-546 (Žin., 2009, Nr. 113-4831), yra privalomas leidimo priedas.

67. Jeigu AAA išmetamųjų teršalų ribines vertes nustato taikydama 49.2 punktą, aplinkos monitoringo ataskaitoje, rengiamoje pagal Monitoringo nuostatų reikalavimus, rezultatai, gauti vykdant teršalų išmetimo monitoringą (stebėseną), turi būti pateikiami tais pačiais laikotarpiais ir sąlygomis, kaip ir išmetamųjų teršalų lygiai, nustatyti GPGB.

68. Leidimo prieduose pateikiama informacija ir šie dokumentų originalai ar jų patvirtinti nuorašai, ir šių dokumentų įrašai skaitmeninėje laikmenoje:

68.1. nuoroda į paraišką, kurios pagrindu parengtas leidimas;

68.2. AAA motyvuotos išvados, jei leidimo reikalavimai neatitinka paraiškos duomenų;

68.3. sąrašas dokumentų, kurie panaudoti leidimo sąlygoms nustatyti, sprendimams pagrįsti, nurodant:

68.3.1. dokumento teikėjo pavadinimą;

68.3.2. dokumento pavadinimą, nurodant jo saugojimo vietą;

68.3.3. dokumento išdavimo datą;

68.4. paraiškos derinimo su VSC dokumentai;

68.5. susirašinėjimai su veiklos vykdytoju ir (arba) kitomis institucijomis;

68.6. suinteresuotos visuomenės pasiūlymai, pastabos ir atsakymai suinteresuotajai visuomenei;

68.7. visuomenės informavimo skelbimo kopija su nurodytomis informacijos paskelbimo datomis;

68.8. nuotekų tvarkymo paslaugų teikimą patvirtinančio dokumento nuorašas, kai susidarančios nuotekos netvarkomos jų susidarymo vietoje;

68.9. nuoroda į sprendimus, susijusius su pramoninių avarijų likvidavimo planais;

68.10. atliekų naudojimo ar šalinimo techninis reglamentas (Atliekas naudojančioms ir (ar) šalinančioms įmonėms, taip pat įmonėms, kurios surenka ir (ar) gamina, saugo pavojingas atliekas ilgiau kaip šešis mėnesius, o nepavojingas – ilgiau kaip 1 metus nuo jų susidarymo);

68.11. atliekų tvarkymo veiklos nutraukimo planas (Atliekas naudojančioms ir (ar) šalinančioms įmonėms, taip pat įmonėms, kurios surenka ir (ar) gamina, saugo pavojingas atliekas ilgiau kaip šešis mėnesius, o nepavojingas – ilgiau kaip 1 metus nuo jų susidarymo);

68.12. Monitoringo nuostatų nustatyta tvarka suderinta ūkio subjekto aplinkos monitoringo programa;

68.13. ŠESD planas;

68.14. schemos ir žemėlapiai;

68.15. informacija apie veiklos vykdytojo pateiktą informaciją, kuri yra gamybinė (komercinė) paslaptis (jei tokia informacija pateikta);

68.16. jei taikyta Taisyklių 51 punkte nurodyta išimtis – išimties taikymo motyvai, įskaitant vertinimo rezultatus ir nustatytų leidimo sąlygų pagrindimą.

VIII. VISUOMENĖS IR SAVIVALDYBIŲ INSTITUCIJŲ DALYVAVIMAS LEIDIMŲ IŠDAVIMO PROCESE

69. Visuomenės informavimą ir jos dalyvavimą leidimų išdavimo procese organizuoja AAA.

70. AAA užtikrina, kad Lietuvos Respublikos suinteresuotai visuomenei būtų sudarytos išankstinės ir veiksmingos sąlygos dalyvauti šiose procedūrose:

70.1. išduodant leidimą naujiems įrenginiams;

70.2. keičiant leidimą dėl esminio pakeitimo;

70.3. išduodant ar keičiant leidimą, kai siūloma taikyti Taisyklių 51 punkte numatytas išimtis;

70.4. keičiant leidimą įrenginiui pagal Taisyklių 98.3.1 punktą.

71. Taisyklių 70 punkte nurodytais atvejais AAA ne vėliau kaip per 5 darbo dienas po paraiškos gavimo apie tai informuoja to RAAD, kurio veiklos teritorijoje planuojama vykdyti veiklą, visuomenę, o visais atvejais apie gautą paraišką – ir atitinkamos savivaldybės vykdomąją instituciją, pateikdama Taisyklių 72 punkte nurodytą informaciją. Savivaldybės vykdomoji institucija informuojama raštu, o visuomenė – pateikiant minėtą informaciją AAA interneto svetainėje, per spaudą (atitinkamai – vietiniame, regioniniame ar nacionaliniame laikraštyje).

72. Pranešime apie gautą paraišką visuomenei ir (ar) savivaldybės vykdomajai institucijai nurodoma:

72.1. ūkinės veiklos objekto (įrenginio) pavadinimas, kuriam planuojama išduoti ar pakeisti leidimą, adresas, informacija apie įrenginyje planuojamą vykdyti veiklą;

72.2. kur (nurodomas AAA adresas ir interneto svetainės adresas), kada (nurodomos valandos ir terminas, iki kada galima susipažinti su informacija) ir kaip galima susipažinti su gauta paraiška (išskyrus tai, ką veiklos vykdytojas nurodė kaip komercinę (gamybinę) paslaptį);

72.3. institucijos, priimančios sprendimą dėl leidimo išdavimo ar pakeitimo, iš kurios galima gauti informaciją ir kuriai gali būti teikiamos pastabos ar klausimai – pavadinimas, kam, kaip ir iki kada teikti pasiūlymus, pastabas dėl paraiškos ir leidimo išdavimo arba pakeitimo;

72.4. informacija apie konsultavimąsi su ES valstybe nare, kai toks konsultavimasis atliekamas pagal Taisyklių IX skyriaus reikalavimus;

72.5. informacija apie galimą sprendimo pobūdį dėl leidimo išdavimo ar pakeitimo;

72.6. duomenys apie taikomas visuomenės dalyvavimo ir konsultavimosi su ja priemones (kur skelbta informacija, kur bus galima susipažinti su pateiktais pasiūlymais ir išduotu leidimu).

73. Suinteresuota visuomenė turi teisę susipažinti su informacija ne trumpiau kaip 10 darbo dienų nuo informacijos apie gautą paraišką paskelbimo dienos. Pasiūlymus ir pastabas dėl paraiškos ir leidimo išdavimo ar pakeitimo suinteresuotoji visuomenė turi teisę teikti nuo pranešimo paskelbimo apie paraiškos gavimą dienos. Savivaldybės vykdomoji institucija pastabas turi pateikti per 7 darbo dienas nuo informacijos apie gautą paraišką pateikimo dienos. AAA, pasibaigus visuomenės informavimo terminui, viešai savo interneto svetainėje paskelbia iš suinteresuotosios visuomenės ir savivaldybės vykdomosios institucijos gautus pasiūlymus ir su leidimo sąlygų nustatymu susijusias iš veiklos vykdytojo gautas ataskaitas ar nuorodas į jas, jeigu tokia informacija gauta.

74. Suinteresuotosios visuomenės atstovas, teikdamas pastabas ir pasiūlymus dėl paraiškos ir leidimo išdavimo arba pakeitimo, privalo nurodyti savo vardą, pavardę (ar organizacijos pavadinimą), adresą, telefoną. AAA turi užregistruoti gautas pastabas ir pasiūlymus, juos išnagrinėti, įvertinti prieš priimdama sprendimą dėl paraiškos priėmimo ar nepriėmimo. Apie suinteresuotosios visuomenės pastabų ir pasiūlymų nagrinėjimo rezultatus AAA raštu informuoja pasiūlymus pateikusius suinteresuotosios visuomenės atstovus ir veiklos vykdytoją, prieš priimdama sprendimą išduoti/pakeisti ar neišduoti/nepakeisti leidimą.

75. Apie gautą pagal AAA ir (ar) VSC pastabas patikslintą paraišką visuomenė ir savivaldybės vykdomoji institucija pakartotinai neinformuojama.

76. Visais atvejais, kai AAA priima sprendimą dėl leidimo išdavimo ar pakeitimo, viešai savo interneto svetainėje skelbia:

76.1. sprendimo turinį, įskaitant leidimo ir jo pakeitimo kopiją;

76.2. motyvus, kuriais grindžiamas sprendimas;

76.3. surengtų konsultacijų rezultatus ir paaiškinimą, kaip į juos atsižvelgta priimant sprendimą;

76.4. su atitinkamu įrenginiu arba veikla susijusių GPGB informacinių dokumentų pavadinimus;

76.5. kaip nustatytos leidimo sąlygos atsižvelgiant į GPGB ir į išmetamųjų teršalų lygius, nustatytus GPGB, įskaitant išmetamųjų teršalų ribines vertes;

76.6. jei taikyta 51 punkte numatyta išimtis – jos suteikimo priežastis remiantis nustatytais kriterijais ir nustatytomis sąlygomis.

77. Jei 72 punkte nenurodyta informacija, susijusi su leidimo išdavimu ar pakeitimu, yra svarbi suinteresuotosios visuomenės atstovui, jam paprašius, AAA informuoja, kur galima gauti norimą informaciją, jei ji yra, apie informacijai rinkti taikomą tvarką, įskaitant analizės metodus, bandinių ėmimą ir tolesnį jų apdorojimą, arba pateikia nuorodas į naudojamas standartizuotas procedūras.

IX. KITOS ES VALSTYBĖS INFORMAVIMO PROCEDŪROS

78. Jeigu įrenginio eksploatavimas gali daryti reikšmingą neigiamą poveikį kitos Europos Sąjungos valstybės aplinkai arba jeigu to prašo Europos Sąjungos valstybė, kuriai gali būti padarytas reikšmingas poveikis, veiklos vykdytojas privalo AAA pateikti:

78.1. netechninio pobūdžio informacijos santrauką, kaip nurodyta Taisyklių 21.18 punkte;

78.2. informacijos apie galimą reikšmingą tarpvalstybinį neigiamą poveikį santrauką;

78.3. palyginimą, kiek veiklos vykdytojo naudojama technologija, veiklos metodai ir taršos prevencijos ir monitoringo (stebėsenos) priemonės atitinka GPGB išvadose nurodytus GPGB.

79. AAA, gavusi Taisyklių 78 punkte nurodytą informaciją, persiunčia ją kitos Europos Sąjungos valstybės atsakingai institucijai, tuo pat metu, kai teikiama informacija Lietuvos Respublikos suinteresuotajai visuomenei susipažinti, nurodydama kontaktus ir terminą pastaboms teikti, bet ne ilgesnį kaip 1 mėnuo.

80. AAA kiekvienai Europos Sąjungos valstybei, su kuria konsultuotasi dėl leidimo išdavimo arba pakeitimo, priėmusi sprendimą dėl leidimo išdavimo arba pakeitimo, informuoja Europos Sąjungos valstybę ir nusiunčia jai Taisyklių 76 punkte nurodytą informaciją.

81. AAA, gavusi informaciją apie numatomo eksploatuoti įrenginio galimą neigiamą poveikį Lietuvos Respublikos aplinkai iš kitos Europos Sąjungos valstybės, vadovaudamasi Taisyklių VIII skyriumi, supažindina su ja suinteresuotąją visuomenę.

82. AAA užtikrina, kad kita Europos Sąjungos valstybė būtų informuota apie planuojamą įrenginiui išduoti ar pakeisti leidimą dėl esminio įrenginio pakeitimo, kai įrenginio eksploatavimas gali daryti reikšmingą neigiamą poveikį kitos Europos Sąjungos valstybės aplinkai, ir turėtų teisę pateikti nuomonę, pasiūlymus prieš AAA priimant sprendimą išduoti ar pakeisti leidimą. Sprendimas priimti paraišką gali būti priimtas tik sulaukus atsakymo iš kitos Europos Sąjungos valstybės, bet ne vėliau kaip po 2 mėnesių nuo informacijos kitai Europos Sąjungos valstybei pateikimo dienos.

X. LEIDIMO IŠDAVIMAS

83. Leidimas veiklos vykdytojui išduodamas tik AAA priėmus sprendimą priimti paraišką. AAA išduoda leidimą, jei įrenginys atitinka Taisyklių reikalavimus.

84. Kai leidimas išduodamas kelioms įrenginio dalims, kurias eksploatuoja skirtingi ūkio subjektai (veiklos vykdytojai), leidime nurodoma konkreti kiekvieno ūkio subjekto (veiklos vykdytojo) atsakomybė pagal su paraiška pateiktą 14 punkte nurodytą deklaraciją.

85. Jei leidimas išduodamas kelių veiklos vykdytojų eksploatuojamam įrenginiui, jo daliai ar dalims arba išduodami atskiri leidimai to paties veiklos vykdytojo eksploatuojamiems įrenginiams ar jų dalims, AAA turi išduoti leidimus laikydamasi vienodų leidimų išdavimo sąlygų ir procedūrų, nustatytų Taisyklėse, jas visiškai koordinuojant ir taikant bendrą šiame procese dalyvaujančių atsakingų institucijų integruotą požiūrį.

86. Išduodant leidimą naujam įrenginiui arba esminiam jo pakeitimui, jei atliktos įrenginyje planuojamos vykdyti ūkinės veiklos poveikio aplinkai vertinimo procedūros pagal Planuojamos ūkinės veiklos poveikio aplinkai vertinimo įstatymo reikalavimus, naudojamasi visais turimais poveikio aplinkai vertinimo dokumentais ir priimta atrankos išvada ar sprendimu dėl poveikio aplinkai vertinimo.

87. Prieš išduodama leidimą, AAA su parengtu leidimo projektu turi supažindinti veiklos vykdytoją, informuodama jį raštu apie tai ir pateikdama susipažinti leidimo projektą arba nuorodą. Susipažinti su AAA parengtu leidimo projektu skiriamos 5 darbo dienos.

88. Leidimas išduodamas arba motyvuotai atsisakoma jį išduoti per 20 darbo dienų. Terminas skaičiuojamas nuo paraiškos priėmimo AAA dienos. AAA motyvuotu sprendimu, vadovaudamasi Viešojo administravimo įstatymu, gali ne ilgiau kaip 10 darbo dienų pratęsti terminą sprendimui dėl leidimo išdavimo priimti, jeigu veiklos vykdytojas prieštarauja leidimo projektui ir dėl to reikia papildomai aptarti leidimo sąlygas su veiklos vykdytoju arba dėl kitų objektyvių priežasčių. Leidimo sąlygų su veiklos vykdytoju aptarimas įforminamas aptarimo posėdžio protokolu. Veiklos vykdytojui apie leidimo išdavimo termino pratęsimą pranešama raštu ir nurodomos pratęsimo priežastys.

89. AAA, priėmusi sprendimą išduoti leidimą, informuoja apie tai visuomenę Taisyklių VIII skyriuje nustatyta tvarka.

90. Parengiami 3 leidimo egzemplioriai: 1-as veiklos vykdytojui, 2-as AAA, 3-ias RAAD rajono, miesto ar savivaldybės agentūrai. Kiekvieną egzempliorių patvirtina AAA. Leidimui suteikiamas registracijos numeris. Pakeistam leidimui registracijos numeris nekeičiamas.

91. Vienas leidimo egzempliorius kartu su šio leidimo išdavimu ir jo pakeitimu susijusiais dokumentais saugomas AAA Lietuvos Respublikos dokumentų ir archyvų įstatymo (Žin., 1995, Nr. 107-2389; 2004, Nr. 57-1982) nustatyta tvarka.

XI. LEIDIMO SĄLYGŲ PERŽIŪRĖJIMAS IR LEIDIMO PAKEITIMAS

92. AAA privalo peržiūrėti leidimo sąlygas, kad leidimo reikalavimai atitiktų Taisyklių reikalavimus:

92.1. per du mėnesius po gautos informacijos iš RAAD apie atliktą planinį ar neplaninį patikrinimą, kurio metu buvo nustatyta, kad veiklos vykdytojas pažeidė leidimo sąlygas;

92.2. per ketverius metus nuo naujų ar atnaujintų ir ES aprobuotų GPGB išvadų, susijusių su pagrindine įrenginio veikla, paskelbimo, kad būtų užtikrintas Taisyklių reikalavimų laikymasis, ypatingai Taisyklių 49 ir 51 punktuose nustatytų reikalavimų, ir užtikrinama, kad įrenginys atitiktų pagal GPGB išvadas nustatytas leidimo sąlygas;

92.3. jeigu įrenginiui netaikomos jokios GBGB išvados arba jos yra ES aprobuotos, bet dar nepaskelbtos pagal nustatytus reikalavimus, tačiau GPGB pokyčiai leidžia sumažinti išmetimus ir iš tikrųjų veiklos vykdytojas, nepatirdamas neproporcingai didelių, palyginus su aplinkai teikiama nauda, sąnaudų, susijusių su naujų technologijų, kurios dar neįtrauktos į GPGB išvadas, tačiau siekiant aukšto aplinkos apsaugos lygio jos gali būti naudojamos, diegimu, juos gali sumažinti;

92.4. kai veiklos vykdytojo atliekamo aplinkos monitoringo (stebėsenos) duomenys rodo, kad įrenginio keliama tarša yra didelė ir įrenginys eksploatuojamas pažeidžiant leidime nustatytas sąlygas;

92.5. pasikeitus teisės aktams, pagal kuriuos nustatomos leidimo sąlygos;

92.6. kai veiklos vykdytojas raštu praneša AAA, kad saugiam įrenginio eksploatavimui reikia naudoti kitas technologijas;

92.7. jeigu AAA ar RAAD gavo kitų institucijų ir (ar) suinteresuotos visuomenės pranešimus apie įrenginio ir (ar) jame vykdomos veiklos pakeitimus, teisės aktų pažeidimus, AAA privalo įvertinti juos ir, esant reikalui, peržiūrėti leidimo sąlygas.

93. Leidimo dalis, kurioje nustatytos pavojingų medžiagų, nurodytų Nuotekų tvarkymo reglamento 1 priede ir (ar) 2 priedo A dalyje ir (ar) B dalies B1 sąraše ribinės vertės ir sąlygos šioms medžiagoms išleisti su nuotekomis, turi būti peržiūrima ne rečiau kaip kas ketveri metai, skaičiuojant nuo pirmojo, pagal Taisykles išduoto ar pakeisto leidimo išdavimo ar pakeitimo datos.

94. Peržiūrėdama leidimo sąlygas, AAA naudojasi atliktų tikrinimų rezultatais ir ūkio subjektų atliekamo aplinkos monitoringo (stebėsenos) duomenimis. Jei nepakanka informacijos, leidimo sąlygoms peržiūrėti ir įvertinti, AAA turi teisę prašyti veiklos vykdytojo pateikti informaciją, būtiną leidimo sąlygoms peržiūrėti, įskaitant trūkstamus teršalų išmetimo monitoringo (stebėsenos) rezultatus ir kitus duomenis, kurie leidžia palyginti informaciją apie įrenginio eksploatavimą su geriausiais prieinamais gamybos būdais, aprašytais taikomose GPGB išvadose, ir su išmetamųjų teršalų lygiais, susijusiais su GPGB. Veiklos vykdytojas privalo pateikti šiame punkte nurodytą informaciją AAA ne vėliau kaip per 10 darbo dienų nuo prašymo gavimo dienos, jeigu šią informaciją turi, arba raštu paaiškinti, kodėl prašomos informacijos negali pateikti.

95. Peržiūrėdama leidimo sąlygas pagal Taisyklių 92.2 punkto nuostatą, AAA turi atsižvelgti į visas naujas ar atnaujintas GPGB išvadas, kurios taikomos įrenginiui ar veiklai ir ES aprobuotos, po to, kai leidimas buvo išduotas ar paskutinį kartą peržiūrėtas.

96. Peržiūrėdama leidimo sąlygas pagal Taisyklių 92 punkto nuostatas, AAA turi pakartotinai įvertinti Taisyklių 51 punkte nurodytą išimties taikymą, jeigu tokia išimtis taikyta išduodant leidimą.

97. Peržiūrėjusi leidimo sąlygas 92 punkte nurodytais atvejais ir nustačiusi, kad pagal Taisyklių 98.3 punkto nuostatas leidimas turi būti pakeistas, AAA nedelsiant raštu informuoja veiklos vykdytoją apie pareigą pakeisti leidimą ir nustato terminą, ne trumpesnį kaip 1 mėnuo, pateikti paraišką leidimui pakeisti.

98. Leidimas keičiamas esant bent vienai iš šių sąlygų, nurodytų Lietuvos Respublikos aplinkos apsaugos įstatymo 191 straipsnyje:

98.1. planuojamas esminis pakeitimas, kai planuojama pakeisti įrenginio (jo dalies, kelių įrenginių ar jų dalių) pobūdį ar veikimą arba planuojama jį išplėsti, kai toks pakeitimas ar išplėtimas gali daryti reikšmingą neigiamą poveikį žmonių sveikatai arba aplinkai, kaip nustatyta Lietuvos Respublikos planuojamos ūkinės veiklos poveikio aplinkai vertinimo įstatyme;

98.2. išduotame leidime Taisyklėse nustatyta tvarka nustatytos sąlygos, kurioms esant TIPK leidimas turi būti pakeičiamas, ir leidimo pakeitimo terminai;

98.3. AAA, persvarsčiusi leidimo sąlygas, nustato, kad būtina pakeisti TIPK leidimą, kadangi:

98.3.1. monitoringo (stebėsenos) rezultatai rodo, kad įrenginio keliama tarša yra tokia didelė (pvz., nuolat pažeidžiami aplinkos apsaugos, visuomenės sveikatos saugos ir kitų teisės aktų reikalavimai), kad TIPK leidime įrašytos teršalų išmetimo ribinės vertės turi būti peržiūrimos arba naujos ribinės vertės turi būti įrašomos į TIPK leidimą;

98.3.2. įrenginio saugiam eksploatavimui reikia naudoti kitas technologijas;

98.3.3. pasikeitus teisės aktų reikalavimams, kai reikia nustatyti griežtesnes įrenginio eksploatavimo sąlygas ar kitaip užtikrinti naujo ar pakeisto aplinkos apsaugos normatyvo ar aplinkos apsaugos standarto laikymąsi ir (ar) atitiktį naujai ar pakeistai aplinkos kokybės normai;

98.3.4. pasikeitus kitiems reikalavimams ar dokumentams (pvz., ES aprobuotų atnaujintų ar naujų GPGB išvadų reikalavimams), kurių būtina laikytis arba yra galimybė taikyti kitas priemones išmetimams sumažinti;

98.4. pasikeitus fiziniam ar juridiniam asmeniui, eksploatuojančiam įrenginį (jo dalį, kelis įrenginius ar jų dalis).

99. Veiklos vykdytojas privalo raštu pranešti AAA apie bet kokius planuojamus įrenginio pobūdžio arba veikimo pakeitimus ar išplėtimą, kurie gali daryti poveikį aplinkai. Pranešime veiklos vykdytojas pateikia informaciją remdamasis atliktų PAV procedūrų dokumentais, jei tokios procedūros atliktos, arba išsamią informaciją apie planuojamus pakeitimus, pagal kurią AAA atlieka įvertinimą pagal Taisyklių 100 punktą.

100. AAA, gavusi pranešimą apie planuojamą įrenginio pobūdžio arba veikimo pakeitimą ar išplėtimą, kuris gali daryti poveikį aplinkai, įvertina pagal Taisyklių 101 punkte nustatytus kriterijus, – ar šie pakeitimai ar išplėtimas priskirtini esminiam pakeitimui.

101. Kiekvienas įrenginio pobūdžio arba veikimo pakeitimas ar išplėtimas laikomas esminiu:

101.1. jei tas pakeitimas ar išplėtimas atitinka Taisyklių 1 priede nustatytus pajėgumo ribinius dydžius;

101.2. jei atliekų deginimo ar bendro atliekų deginimo įrenginyje, deginančiame tik nepavojingas atliekas, planuojama keisti veiklą ir pradėti deginti arba bendrai deginti pavojingas atliekas;

101.3. jei įrenginio pobūdžio arba veikimo pakeitimui ar išplėtimui pagal Planuojamos ūkinės veiklos poveikio aplinkai vertinimo įstatymą būtina atlikti poveikio aplinkai vertinimą arba, atlikus atranką dėl poveikio aplinkai vertinimo, nustatoma, kad būtina atlikti poveikio aplinkai vertinimą, arba pagal atrankos medžiagoje pateiktą informaciją sprendžiama, kad leidimo sąlygos turės būti pakeistos.

102. Veiklos vykdytojas negali eksploatuoti įrenginio, kuriame padarytas esminis pakeitimas, neturėdamas pagal Taisykles išduoto leidimo.

103. Jeigu įrenginio pobūdžio ar veikimo pakeitimai ar išplėtimas priskirtini esminiam pakeitimui, AAA per 10 darbo dienų nuo Taisyklių 99 punkte nurodyto pranešimo gavimo dienos informuoja veiklos vykdytoją apie pareigą keisti leidimą ir nustato terminą, ne trumpesnį kaip 1 mėnuo, pateikti paraišką leidimui pakeisti.

104. AAA išduoda pakeistą leidimą Taisyklių 88 punkte nurodytais terminais. Paraiška leidimui keisti teikiama, derinama ir leidimas pakeičiamas Taisyklėse naujo leidimo išdavimui nustatyta tvarka, išskyrus Taisyklių 98.4 punkte nurodytą atvejį. Visuomenė apie leidimo pakeitimą turi būti informuojama Taisyklių VIII skyriuje nustatyta tvarka.

105. Leidimas Taisyklių 98.4 papunktyje nurodytu atveju, jeigu pasikeičia tik fizinio asmens vardas, pavardė arba juridinio asmens, kitos organizacijos pavadinimas, teisinė forma, kodas, adresas, pakeičiamas vadovaujantis šiomis nuostatomis:

105.1. leidimo turėtojas privalo ne vėliau kaip per 10 darbo dienų nuo duomenų pasikeitimo informuoti AAA apie pasikeitusius duomenis ir pateikti AAA prašymą pakeisti leidimą, dokumentus, patvirtinančius pasikeitusius duomenis ir atsakomybės pasidalijimą įrodančius dokumentus ir Taisyklių 14 punkte nurodytą deklaraciją (jei reikia). Šie duomenys gali būti pateikti elektroninėmis priemonėmis, tiesiogiai ar per kontaktinį centrą;

105.2. AAA privalo pakeisti leidimą ne vėliau kaip per 10 darbo dienų nuo duomenų ir dokumentų, kurių reikia leidimui pakeisti, gavimo. Jeigu pateiktas neišsamus prašymas arba pateikti ne visi dokumentai, leidimo pakeitimo terminas skaičiuojamas nuo visų leidimui pakeisti reikalingų dokumentų gavimo dienos;

105.3. pakeičiant leidimą, pakeičiamas leidimo pirmas puslapis (viršelis). Leidimui paliekamas tas pats registracijos numeris;

105.4. Apie leidimo pakeitimą ne vėliau kaip per 5 darbo dienas informuojamos institucijos, nurodytos Taisyklių 90 punkte, pateikiant pakeistą leidimo 1 lapą (viršelį).

XII. LEIDIMO GALIOJIMO PANAIKINIMAS

106. Leidimo galiojimas panaikinamas esant bent vienai iš šių sąlygų, nurodytų Lietuvos Respublikos aplinkos apsaugos įstatymo 191 straipsnyje:

106.1. įrenginys (jo dalis, keli įrenginiai ar jų dalys) eksploatuojamas nesilaikant leidime nustatytų sąlygų ir asmuo, kurio vykdoma aplinkai kenksminga veikla buvo sustabdyta Lietuvos Respublikos aplinkos apsaugos valstybinės kontrolės įstatyme (Žin., 2002, Nr. 72-3017) nustatytais pagrindais, per aplinkos apsaugos valstybinę kontrolę vykdančių institucijų nurodytą laikotarpį nepašalina nustatytų pažeidimų;

106.2. kai Taisyklių 98.2, 98.3 ir 98.4 punkte nurodytais atvejais leidimo turėtojas nepateikia paraiškos leidimo pakeitimui per Taisyklėse nustatytus terminus ir nepašalina šio pažeidimo per įspėjimo apie leidimo galiojimo panaikinimo terminą, nurodytą Taisyklių 107 punkte;

106.3. nustatoma, kad leidimui gauti ir (ar) pakeisti veiklos vykdytojas žinodamas pateikė melagingą ar suklastotą informaciją, kuria remiantis buvo nustatytos veiklos vykdytojui palankios leidimo sąlygos;

106.4. leidimo turėtojo prašymu;

106.5. likvidavus juridinį asmenį, turintį leidimą, mirus fiziniam asmeniui, turinčiam leidimą, pripažinus jį neveiksniu ar ribotai veiksniu ar pripažinus jį nežinia kur esančiu, jei asmens teisių perėmėjas nustatyta tvarka nesikreipia dėl leidimo pakeitimo;

106.6. neįvykdžius Lietuvos Respublikos aplinkos apsaugos valstybinės kontrolės įstatymo nustatyta tvarka priimto nutarimo stabdyti aplinkai kenksmingą veiklą.

107. Apie ketinimą panaikinti leidimo galiojimą jo turėtojas įspėjamas raštu ne vėliau kaip prieš 20 darbo dienų nurodant leidimo galiojimo panaikinimo priežastį. Šio punkto reikalavimas netaikomas:

107.1. likvidavus juridinį asmenį, turintį leidimą, mirus fiziniam asmeniui, turinčiam leidimą, pripažinus jį neveiksniu ar ribotai veiksniu ar pripažinus jį nežinia kur esančiu, jei asmens teisių perėmėjas nustatyta tvarka nesikreipia dėl leidimo pakeitimo;

107.2. kai to prašo pats veiklos vykdytojas.

108. Leidimo galiojimas panaikinamas AAA sprendimu. Leidimo turėtojas apie tai informuojamas raštu pateikiant šiame punkte nurodytą AAA sprendimą ir nurodant leidimo galiojimo panaikinimo priežastis ir apskundimo tvarką.

109. Apie leidimo galiojimo panaikinimą per 5 darbo dienas informuojamos Taisyklių 90 punkte nurodytos institucijos, institucijos, dalyvavusios derinant paraišką, ir RAAD, kurio teritorijoje eksploatuotas įrenginys, kuriam panaikintas leidimo galiojimas, kartu pateikiant Taisyklių 108 punkte nurodytą sprendimą.

XIII. nuostatos dėl Eksploatavimo vietos uždarymo

110. Jeigu veikla yra susijusi su pavojingų medžiagų, nurodytų Cheminėmis medžiagomis užterštų teritorijų tvarkymo aplinkos apsaugos reikalavimų, patvirtintų Lietuvos Respublikos aplinkos ministro 2008 m. balandžio 30 d. įsakymu Nr. D1-230 (Žin., 2008, Nr. 53-1987), 3 priede, naudojimu, gamyba arba išleidimu ir, atsižvelgiant į įrenginio eksploatavimo vietos dirvožemio ir požeminių vandenų užteršimo galimybę, prieš įrenginio eksploatavimo pradžią arba prieš leidimo pakeitimą veiklos vykdytojas, vadovaudamasis Ekogeologinių tyrimų reglamento reikalavimais, privalo parengti pradinės būklės ataskaitą ir Cheminėmis medžiagomis užterštų teritorijų tvarkymo aplinkos apsaugos reikalavimuose nustatyta tvarka teikti ją Lietuvos geologijos tarnybai (toliau – LGT) įvertinti.

111. Atsižvelgdama į Lietuvos Respublikos aplinkos ministro 2003 m. rugsėjo 25 d. įsakyme Nr. 472 „Dėl Upių baseinų rajonų apibūdinimo, žmogaus veiklos poveikio vandens telkinių būklei įvertinimo, vandens naudojimo ekonominės analizės ir duomenų apie upių baseinų rajonus rinkimo tvarkos patvirtinimo“ (Žin., 2003, Nr. 99-4468), Lietuvos Respublikos aplinkos ministro 2006 m. gegužės 16 d. įsakyme Nr. D1-228 „Dėl Aplinkos atkūrimo priemonių parinkimo bei išankstinio pritarimo gavimo tvarkos aprašo patvirtinimo“ (Žin., 2006, Nr. 59-2099), Lietuvos Respublikos aplinkos ministro 2001 m. rugsėjo 21 d. įsakyme Nr. 472 „Dėl Požeminio vandens apsaugos nuo taršos pavojingomis medžiagomis taisyklių patvirtinimo“ (Žin., 2001, Nr. 83-2906) ir kituose teisės aktuose nustatytus reikalavimus, AAA nustato leidimo reikalavimus, kad galutinai nutraukiant veiklą, būtų laikomasi Taisyklių 112 ir 113 punktų nuostatų.

112. Galutinai nutraukdamas veiklą, veiklos vykdytojas įvertina dirvožemio ir požeminių vandenų užterštumą įrenginyje naudotomis, gamintomis ar iš jo išleistomis pavojingomis medžiagomis, nurodytomis Taisyklių 22.4 papunktyje, atlikdamas preliminarų ekogeologinį tyrimą pagal Ekogeologinių tyrimų reglamente nustatytus reikalavimus. Jeigu dėl įrenginio eksploatavimo dirvožemis arba požeminiai vandenys labai užteršiami pavojingomis medžiagomis ir jų būklė skiriasi nuo pirminės būklės, aprašytos užterštumo būklės ataskaitoje, veiklos vykdytojas turi imtis būtinų priemonių taršai apriboti, siekdamas atkurti buvusią eksploatavimo vietos būklę. AAA, atsižvelgdama į tyrimų ataskaitos vertinamąsias išvadas, esant reikalui, privalo įpareigoti veiklos vykdytoją atkurti iki įrenginio eksploatavimo pradžios buvusią eksploatavimo vietos būklę. Įpareigodama veiklos vykdytoją atkurti iki įrenginio eksploatavimo pradžios buvusią eksploatavimo vietos būklę AAA gali atsižvelgti į atkūrimo priemonių taikymo technines galimybes.

113. Jeigu veiklos vykdytojas neprivalo rengti užterštumo būklės ataskaitos, galutinai nutraukdamas veiklą jis turi atlikti preliminarų ekogeologinį tyrimą ir, jeigu būtina, imtis veiksmų, būtinų pašalinti, kontroliuoti, apriboti išplitimą arba sumažinti pavojingas medžiagas, kad eksploatavimo vieta, atsižvelgiant į jos esamą ar būsimą patvirtintą naudojimą, nekeltų didelio pavojaus žmonių sveikatai arba aplinkai dėl dirvožemio ar požeminio vandens užteršimo dėl veiksmų, kuriuos vykdyti išduotas leidimas, ir atsižvelgiant į paraiškoje leidimui gauti nustatytas įrenginio eksploatavimo vietos sąlygas. Eksploatavimo vietos būklės atkūrimo būtinumas nustatomas atlikus ekogeologinių tyrimų vertinimą vadovaujantis Cheminėmis medžiagomis užterštų teritorijų tvarkymo aplinkos apsaugos reikalavimais.

114. Taisyklių 111 ir 112 punktuose nurodytais atvejais eksploatavimo vietos būklės atkūrimo būtinumas nustatomas atlikus tyrimų ataskaitos vertinimą vadovaujantis Cheminėmis medžiagomis užterštų teritorijų tvarkymo aplinkos apsaugos reikalavimais.

XIV. LEIDIMO SĄLYGŲ LAIKYMaSIS IR KONTROLĖ

115. Leidime nustatytų sąlygų ir Taisyklių reikalavimų laikymosi kontrolė vykdoma Lietuvos Respublikos aplinkos apsaugos valstybinės kontrolės įstatymo (Žin., 2002, Nr. 72-3017), Lietuvos Respublikos viešojo administravimo įstatymo ir jų įgyvendinamųjų teisės aktų nustatyta tvarka.

116. Veiklos vykdytojai privalo užtikrinti, kad RAAD pareigūnai ir specialistai, vykdydami aplinkos apsaugos valstybinę kontrolę, netrukdomi galėtų lankytis veiklos vykdymo vietoje, imti mėginius ir surinkti visą informaciją, būtiną įvykdyti savo pareigas pagal Taisyklių, Lietuvos Respublikos aplinkos apsaugos valstybinės kontrolės įstatymo ir jo įgyvendinamųjų teisės aktų reikalavimus.

117. Neplaniniai aplinkosauginiai tikrinimai atliekami, kai reikia kuo skubiau ir, jei būtina, iki leidimo išdavimo, peržiūrėjimo arba pakeitimo ištirti su aplinkosauga susijusius skundus, ekologines avarijas, incidentus ir pažeidimus.

118. Veiklos vykdytojas turi eksploatuoti įrenginį, jo dalį, kelis įrenginius ar jų dalis laikydamasis leidime nustatytų sąlygų. Jei pažeidžiamos leidimo sąlygos, veiklos vykdytojas privalo:

118.1. po sąlygų pažeidimo užfiksavimo nedelsiant apie tai pranešti RAAD ir AAA;

118.2. nedelsiant imtis priemonių, būtinų ištaisyti pažeidimą, ir užtikrinti, kad vėl būtų laikomasi leidimo sąlygų per trumpiausią įmanomą laikotarpį;

118.3. imtis atitinkamų papildomų priemonių, kurias pagal kompetenciją RAAD ar AAA nurodo būtinomis siekiant, kad būtų ištaisytas pažeidimas ir vėl būtų laikomasi leidimo sąlygų.

119. Po kiekvieno RAAD atlikto planinio ar neplaninio patikrinimo, kai nustatoma, kad veiklos vykdytojas pažeidė leidimo sąlygas, RAAD privalo nedelsiant raštu informuoti AAA apie nustatytą leidimo sąlygų pažeidimą.

120. Atsižvelgiant į Lietuvos Respublikos aplinkos ministro 2006 m. gegužės 16 d. įsakymo Nr. D1-228 „Dėl Aplinkos atkūrimo priemonių parinkimo bei išankstinio pritarimo gavimo tvarkos aprašo patvirtinimo“ (Žin., 2006, Nr. 59-2099) nuostatas, įvykus didelį poveikį aplinkai turinčiam incidentui ar avarijai, turi būti imamasi šių priemonių:

120.1. veiklos vykdytojas nedelsdamas apie tai privalo pranešti RAAD;

120.2. veiklos vykdytojas turi nedelsdamas imtis priemonių apriboti poveikį aplinkai ir užkirsti kelią kitiems galimiems incidentams ir avarijoms;

120.3. RAAD privalo reikalauti, kad veiklos vykdytojas imtųsi papildomų priemonių, kurias RAAD laiko būtinomis, siekiant apriboti poveikį aplinkai ir užkirsti kelią kitiems galimiems incidentams ir avarijoms.

XV. INFORMACIJOS VIEŠINIMAS

121. AAA, gavusi iš veiklos vykdytojo Ekogeologinių tyrimų ataskaitą su LGT išvadomis, per 3 darbo dienas ją paskelbia AAA interneto svetainėje.

122. RAAD, Ūkio subjektų aplinkos monitoringo nuostatuose nustatyta tvarka gavęs, įvertinęs ir priėmęs veiklos vykdytojo aplinkos monitoringo ataskaitą, paskelbia savo interneto svetainėje taršos šaltinių išmetamųjų/išleidžiamų teršalų monitoringo (stebėsenos) duomenis.

123. AAA savo interneto svetainėje ne vėliau kaip per 3 darbo dienas paskelbia išduotų ar pakeistų leidimų elektronines versijas ir informaciją apie leidimų galiojimo panaikinimą.

XVI. BAIGIAMOSIOS NUOSTATOS

124. Veiklos vykdytojas, suinteresuotoji visuomenė, taip pat nevyriausybinės organizacijos, skatinančios aplinkos apsaugą ir atitinkančios reikalavimus pagal Lietuvos Respublikos teisę, kiti suinteresuoti asmenys nuo AAA sprendimo priimti paraišką arba sprendimo nepriimti paraiškos dienos gali apskųsti AAA sprendimus ir veiksmus ar neveikimą, susijusius su paraiškos priėmimu, leidimo išdavimu, pakeitimu arba galiojimo panaikinimu, įskaitant visuomenės dalyvavimą, teismui įstatymų nustatyta tvarka.

125. AAA pagal savo kompetenciją užtikrina, kad visuomenei būtų prieinama praktinio pobūdžio informacija apie teisę apskųsti sprendimus, veiksmus ar neveikimą, susijusius su leidimo išdavimu, pakeitimu arba galiojimo panaikinimu, įskaitant visuomenės dalyvavimą, teismui ar kitoms kompetentingoms institucijoms.

126. Už Taisyklėse nustatytų reikalavimų nesilaikymą taikoma atsakomybė Lietuvos Respublikos teisės aktų nustatyta tvarka.

_________________

Taršos integruotos prevencijos ir kontrolės leidimų išdavimo, pakeitimo ir galiojimo panaikinimo taisyklių

1 priedas

VEIKLOS RŪŠYS, PAGAL KURIAS NUSTATOMA, AR ĮRENGINIUI REIKIA TURĖTI LEIDIMĄ PAGAL TAISYKLIŲ REIKALAVIMUS

Šiame priede pateiktos ribos nurodo gamybos (projektinius) pajėgumus ar našumą. Jei tame pačiame įrenginyje vykdoma kelių rūšių veikla, nurodyta veiklos aprašyme (išvardintų po viena paantrašte), kuriame nurodyta riba, tokių veiklos rūšių pajėgumai sudedami. Atliekų tvarkymo veiklos atveju tokie skaičiavimai taikomi šio priedo 5.1, 5.3 ir 5.4 punktuose nurodytais atvejais.

1. Energetikos pramonė:

1.1. kuro deginimas įrenginiuose, kurių bendra vardinė (nominali) šiluminė galia lygi arba didesnė kaip 50 MW;

1.2. naftos ir dujų perdirbimas;

1.3. kokso gamyba;

1.4. anglies dujofikavimas ar suskystinimas; kito kuro dujofikavimas ar suskystinimas įrenginiuose, kurių bendra nominali šiluminė galia yra lygi arba didesnė kaip 20 MW.

2. Metalų gamyba ir apdirbimas:

2.1. metalo rūdos (įskaitant sulfidinę rūdą) kalcinavimas arba kaitinimas;

2.2. ketaus arba plieno (pirminis arba antrinis lydymas) gamyba, įskaitant tolydinį liejimą, kai pajėgumas didesnis kaip 2,5 tonos per valandą;

2.3. juodųjų metalų apdirbimas:

2.3.1. karšto valcavimo staklių, kurių pajėgumas didesnis kaip 20 tonų termiškai neapdoroto plieno per valandą, eksploatavimas;

2.3.2. kalvių, turinčių kūjus, kurių kiekvieno energija didesnė kaip 50 kilodžaulių ir kurių kaloringumas didesnis kaip 20 MW, eksploatavimas;

2.3.3. dengimas apsauginėmis lydyto metalo dangomis, kurių įkrova didesnė kaip 2 tonos termiškai neapdoroto plieno per valandą;

2.4. juodųjų metalų liejyklų, kurių gamybos pajėgumas didesnis kaip 20 tonų per dieną, eksploatavimas;

2.5. spalvotųjų metalų apdirbimas:

2.5.1. neapdirbtų spalvotųjų metalų gamyba iš rūdos, koncentratų arba antrinių žaliavų, naudojant metalurginius, cheminius arba elektrolitinius procesus;

2.5.2. spalvotųjų metalų, įskaitant regeneruotus produktus, lydymas, įskaitant legiravimą, ir spalvotųjų metalų liejyklų eksploatavimas, kai švino ir kadmio lydymo pajėgumas didesnis kaip 4 tonos per dieną, o visų kitų metalų – 20 tonų per dieną;

2.6. metalų ir plastiko medžiagų paviršių apdorojimas elektrolizės arba cheminiais procesais, kai dengimo vonių tūris didesnis kaip 30 m3.

3. Mineralinių medžiagų apdirbimo pramonė:

3.1. cemento, kalkių ir magnio oksido gamyba:

3.1.1. cemento klinkerio gamyba rotacinėse krosnyse, kurių gamybos pajėgumas didesnis kaip 500 tonų per dieną, arba kitose krosnyse, kurių gamybos pajėgumas didesnis kaip 50 tonų per dieną;

3.1.2. kalkių gamyba krosnyse, kurių gamybos pajėgumas didesnis kaip 50 tonų per dieną;

3.1.3. magnio oksido gamyba krosnyse, kurių gamybos pajėgumas didesnis kaip 50 tonų per dieną;

3.2. asbesto arba produktų iš asbesto gamyba;

3.3. stiklo, įskaitant stiklo pluoštą, gamyba, kai lydymo pajėgumas didesnis kaip 20 tonų per dieną;

3.4. mineralinių medžiagų lydymas, įskaitant mineralinio pluošto gamybą, kai lydymo pajėgumas didesnis kaip 20 tonų per dieną;

3.5. keraminių gaminių gamyba degimo būdu, ypač stogų čerpių, plytų, ugniai atsparių plytų, čerpių, molio dirbinių arba porceliano, kai gamybos pajėgumas didesnis kaip 75 tonos per dieną ir (ar) kai degimo krosnies pajėgumas didesnis kaip 4 m3, o vienos krosnies džiovinimo talpa didesnė kaip 300 kg/m3.

4. Chemijos pramonė:

Gamyba pagal šioje dalyje apibrėžtų veiklos rūšių kategorijas yra medžiagų arba medžiagų grupių, išvardytų šio priedo 4.1 ir 4.6 punktuose, pramoninio masto gamyba chemiškai arba biologiškai jas perdirbant.

4.1. organinių cheminių medžiagų gamyba:

4.1.1. angliavandenilių (linijinių arba ciklinių; sočiųjų arba nesočiųjų; alifatinių arba aromatinių);

4.1.2. deguonies turinčių organinių junginių: alkoholio, aldehidų, ketonų, karboksirūgščių, esterių ir esterių mišinių, acetatų, eterių, peroksidų, epoksidinių dervų;

4.1.3. sieros turinčių organinių junginių;

4.1.4. azoto turinčių organinių junginių: aminų, amidų, nitrozo ir nitro junginių arba nitratų, nitrilų, cianatų, izocianatų;

4.1.5. fosforo turinčių organinių junginių;

4.1.6. halogenintų angliavandenilių;

4.1.7. metalo organinių junginių;

4.1.8. plastinių medžiagų (polimerų, sintetinio pluošto ir pluošto, turinčio celiuliozės);

4.1.9. sintetinio kaučiuko;

4.1.10. dažiklių ir pigmentų;

4.1.11. paviršinio aktyvumo agentų ir medžiagų;

4.2. neorganinių cheminių medžiagų gamyba:

4.2.1. dujų – amoniako, chloro arba vandenilio chlorido, fluoro arba vandenilio fluorido, anglies oksido, sieros turinčių junginių, azoto oksidų, vandenilio, sieros dioksido, karbonilo chlorido (fosgeno);

4.2.2. rūgščių – chromo rūgšties, fluoro vandenilio rūgšties, fosforo rūgšties, azoto rūgšties, druskos rūgšties, sieros rūgšties, oleumo, sulfitinių rūgščių;

4.2.3. bazių – amonio hidroksido, kalio hidroksido, natrio hidroksido;

4.2.4. druskos – amonio chlorido, kalio chlorato, kalio karbonato, natrio karbonato, perborato, sidabro nitrato;

4.2.5 ne metalų, metalo oksidų arba kitų neorganinių junginių – kalcio karbido, silicio, silicio karbido;

4.3. fosforo, azoto arba kalio trąšų (paprastų ar kompleksinių) gamyba;

4.4. augalų apsaugos produktų arba biocidų gamyba;

4.5. farmacijos produktų, įskaitant tarpinius produktus, gamyba;

4.6. sprogmenų gamyba.

5. Atliekų tvarkymas:

5.1. pavojingų atliekų šalinimas arba naudojimas, kai pajėgumas didesnis kaip 10 tonų per dieną, įskaitant vieną ar daugiau šių veiklos rūšių:

5.1.1. biologinį apdorojimą;

5.1.2. fizikinį cheminį apdorojimą;

5.1.3 sumaišymą arba maišymą prieš perduodant vykdyti bet kurią kitą veiklos rūšį nei išvardytosios šio priedo 5.1 ir 5.2 punktuose;

5.1.4. perpakavimą prieš perduodant vykdyti bet kurią kitą veiklos rūšį nei išvardytosios šio priedo 5.1 ir 5.2 punktuose;

5.1.5. tirpiklių atnaujinimą ir (ar) regeneravimą;

5.1.6. neorganinių medžiagų, išskyrus metalus arba metalo junginius, perdirbimą ir (ar) atnaujinimą;

5.1.7. rūgščių arba bazių regeneravimą;

5.1.8. taršai mažinti skirtų sudėtinių dalių naudojimą;

5.1.9. katalizatorių sudėtinių dalių naudojimą;

5.1.10. pakartotinį naftos rafinavimą arba kitokį pakartotinį naftos produktų naudojimą;

5.1.11. sukaupimą žemės paviršiuje;

5.2. atliekų šalinimas arba naudojimas atliekų deginimo arba bendro atliekų deginimo įrenginiuose:

5.2.1. nepavojingų atliekų, kai pajėgumas didesnis kaip 3 tonos per valandą;

5.2.2. pavojingų atliekų, kai pajėgumas didesnis kaip 10 tonų per dieną;

5.3. nepavojingų atliekų šalinimas, kai pajėgumas didesnis kaip 50 tonų per dieną, įskaitant vieną ar daugiau toliau nurodytų veiklos rūšių, išskyrus nuotekų dumblo iš komunalinių nuotekų valymo įrenginių apdorojimo veiklą:

5.3.1. biologinį apdorojimą;

5.3.2. fizikinį-cheminį apdorojimą;

5.3.3. atliekų paruošimą deginimui arba bendram deginimui;

5.3.4. šlakų ir pelenų apdorojimas;

5.3.5. metalo atliekų, įskaitant elektros ir elektroninės įrangos atliekas ir netinkamų naudoti transporto priemonių laužą ir jų sudedamųjų dalių atliekas, apdorojimą smulkintuvuose;

5.4. nepavojingų atliekų naudojimas arba naudojimas ir šalinimas kartu, kai pajėgumas didesnis kaip 75 tonos per dieną, įskaitant vieną ar daugiau toliau nurodytų veiklos rūšių, išskyrus nuotekų dumblo iš komunalinių nuotekų valymo įrenginių apdorojimo veiklą:

5.4.1. biologinį apdorojimą;

5.4.2. atliekų paruošimą deginimui arba bendram deginimui;

5.4.3. šlakų ir pelenų apdorojimą;

5.4.4. metalo atliekų, įskaitant elektros ir elektroninės įrangos atliekas ir netinkamų naudoti transporto priemonių laužą ir jų sudedamųjų dalių atliekas, apdorojimą smulkintuvuose.

Tais atvejais, kai vienintelė vykdoma atliekų tvarkymo veikla yra anaerobinis apdorojimas, šios veiklos pajėgumas turi būti 100 tonų per dieną ir daugiau;

5.5. sąvartynai, kaip apibrėžta Atliekų tvarkymo įstatyme, priimantys daugiau negu 10 tonų atliekų per dieną arba kurių bendras pajėgumas didesnis kaip 25 000 tonų, išskyrus inertinių atliekų sąvartynus;

5.6. laikinasis pavojingųjų atliekų laikymas, kuriam netaikomas 5.5 punktas, prieš atliekant bet kurios 5.1, 5.2, 5.5 ir 5.7 punktuose išvardytos rūšies veiklą, kai bendras pajėgumas yra didesnis kaip 50 tonų, išskyrus laikinąjį laikymą atliekų susidarymo vietoje prieš surenkant;

5.7. požeminis pavojingųjų atliekų laikymas, kai bendras pajėgumas yra didesnis kaip 50 tonų.

6. Kitos veiklos rūšys:

6.1. pramoniniuose įrenginiuose atliekama šių gaminių gamyba:

6.1.1. celiuliozė iš medienos arba kitų pluoštinių medžiagų;

6.1.2. popieriaus ar kartono, kai gamybos pajėgumas didesnis kaip 20 tonų per dieną;

6.1.3. vienos ar daugiau rūšių medžio plokščių: orientuotų skiedrantų plokščių, smulkintų plokščių arba plaušų plokščių, kai gamybos pajėgumas didesnis kaip 600 m3 per dieną;

6.2. pirminis pluošto arba tekstilės apdorojimas (plovimas, balinimas, merserizavimas) arba dažymas, kai apdorojimo pajėgumas didesnis kaip 10 tonų pluošto per dieną;

6.3. kailių ir odų rauginimas, kai apdorojimo pajėgumas didesnis kaip 12 tonų gatavos produkcijos per dieną;

6.4. skerdyklų ir maisto pramonės įrenginių eksploatavimas:

6.4.1. skerdyklų, kurių skerdienos gamybos pajėgumas didesnis kaip 50 tonų per dieną, eksploatavimas;

6.4.2. apdorojimo ir perdirbimo veikla (išskyrus atvejus, kai šiame punkte nurodytos perdirbtos ar neperdirbtos žaliavos tik pakuojamos) maisto produktams arba gyvulių pašarams gaminti iš:

6.4.2.1. gyvulinės žaliavos (išskyrus pieną), kai galutinio produkto gamybos pajėgumas didesnis kaip 75 tonos per dieną;

6.4.2.2. augalinės žaliavos, kai galutinio produkto gamybos pajėgumas didesnis kaip 300 tonų per dieną arba 600 tonų per dieną, kai įrenginys veikia ne ilgiau kaip 90 dienų iš eilės bet kuriais metais;

6.4.2.3. gyvulinių ir augalinių žaliavų mišinio tiek kombinuotuose, tiek atskiruose produktuose, kai pagaminamos produkcijos gamybos pajėgumas tonomis per dieną yra:

didesnis kaip 75 t, jei galutinės produkcijos gamybos pajėgumo gyvūninės kilmės medžiagos dalis (svorio procentais) yra lygi arba daugiau nei 10; arba [300-(22,5xA)] (kai A yra galutinės produkcijos gamybos pajėgumo gyvūninės medžiagos dalis svorio procentais) visais kitais atvejais.

Pakuotė neįtraukiama į galutinį produkto svorį.

Šis 6.4.2.3. punktas netaikomas, kai žaliavą sudaro tik pienas;

6.4.3. pieno apdorojimas ir perdirbimas, kai per dieną priimama daugiau kaip 200 tonų pieno (metinis vidurkis);

6.5. gyvulių skerdenų ir gyvūninių atliekų šalinimas arba perdirbimas, kai apdorojimo pajėgumas didesnis kaip 10 tonų per dieną;

6.6. intensyvus paukščių arba kiaulių auginimas, kai:

6.6.1. yra daugiau kaip 40 000 vietų naminiams paukščiams;

6.6.2. yra daugiau kaip 2 000 vietų mėsinėms kiaulėms (daugiau kaip 30 kg);

6.6.3. yra daugiau kaip 750 vietų paršavedėms;

6.7. naudojant organinius tirpiklius atliekamas medžiagų, daiktų arba gaminių paviršiaus apdorojimas – taurinimas, šlichtinimas, dengimas, riebalų šalinimas, atspariu vandeniui darymas, klijavimas, dažymas, valymas arba impregnavimas, kai organinio tirpiklio sunaudojimo pajėgumas didesnis kaip 150 kg per valandą arba didesnis kaip 200 tonų per metus;

6.8. anglies (perdegtos anglies) arba elektrografito gamyba deginimo arba grafitizacijos būdu;

6.9. anglies dioksido (CO2) surinkimas iš įrenginių, kuriems taikomos Taisyklės, ir geologinis saugojimas gelmėse;

6.10. medienos ir medienos gaminių konservavimas naudojant chemines medžiagas, kai gamybos pajėgumas didesnis kaip 75 m3 per dieną, išskyrus vien tik apdorojimą siekiant apsaugoti medieną nuo mėlynavimo;

6.11. įrenginiuose ir įmonėse, kurių veikla išvardinta šiame priede, susidarančių gamybinių nuotekų valymas ir išleidimas į gamtinę aplinką. Šis punktas netaikomas pieno perdirbimo, vaisių ir daržovių produktų gamybos, nealkoholinių gėrimų gamybos ir išpilstymo, bulvių perdirbimo, mėsos pramonės, alaus darykloms, alkoholio ir alkoholinių gėrimų gamybos, augalinių pašarų gamybos, želatinos ir klijų gamybos iš odų ir kaulų, salyklo gamybos ir žuvies perdirbimo pramonės įmonėse susidarančių gamybinių nuotekų valymui ir išleidimui į gamtinę aplinką.

_________________

Taršos integruotos prevencijos ir kontrolės leidimų išdavimo, pakeitimo ir galiojimo panaikinimo taisyklių

2 priedas

Geriausių prieinamų gamybos būdų nustatymo kriterijai

1. Mažaatliekės technologijos naudojimas.

2. Mažiau pavojingų medžiagų naudojimas.

3. Proceso metu susidarančių ir naudotų medžiagų bei atitinkamų atliekų panaudojimo bei perdirbimo skatinimas.

4. Palyginami eksploatavimo procesai, įrengimai ar metodai, sėkmingai išbandyti pramoniniu mastu.

5. Technikos pasiekimai ir mokslo žinių bei supratimo pokyčiai.

6. Atitinkamų išmetamų teršalų pobūdis, pasekmės ir apimtys.

7. Naujo ar esamo įrenginio paleidimo data.

8. Laikas, reikalingas geriausiam prieinamam gamybos būdui įdiegti.

9. Procese naudojamų žaliavų (įskaitant vandenį) suvartojimas ir pobūdis bei jų energetinis efektyvumas.

10. Būtinybė užtikrinti taršos prevenciją arba kuo labiau sumažinti jos poveikį aplinkai ir keliamą riziką.

11. Avarijų prevencijos reikalingumas ir būtinybė kuo labiau sumažinti jų pasekmes aplinkai.

12. Viešųjų tarptautinių organizacijų paskelbta informacija.

_________________

Taršos integruotos prevencijos ir kontrolės leidimų išdavimo, pakeitimo ir galiojimo panaikinimo taisyklių

3 priedas

TERŠALŲ SĄRAŠAS

I. ORAS

1. Sieros dioksidas ir kiti sieros turintys junginiai.

2. Azoto oksidai ir kiti azoto turintys junginiai.

3. Anglies monoksidas.

4. Lakieji organiniai junginiai.

5. Metalai ir jų junginiai.

6. Kietosios dalelės, įskaitant smulkias kietąsias daleles.

7. Asbestas (suspenduotos dalelės, pluoštai).

8. Chloras ir jo junginiai.

9. Fluoras ir jo junginiai.

10. Arsenas ir jo junginiai.

11. Cianidai.

12. Medžiagos ir mišiniai, kurie, kaip įrodyta, turi kancerogeninių ar mutageninių savybių arba tokių savybių, kurios gali veikti dauginimąsi per orą.

13. Polichlorinti dibenzodioksinai ir polichlorinti dibenzofuranai.

II. VANDUO

1. Halogeninti organiniai junginiai ir medžiagos, galinčios sudaryti tokius junginius vandenyje.

2. Fosforo organiniai junginiai.

3. Organinio alavo junginiai.

4. Medžiagos ir mišiniai, kurie, kaip įrodyta, turi kancerogeninių ar mutageninių savybių arba tokių savybių, kurios gali veikti dauginimąsi vandenyje arba per jį.

5. Ilgai nesuyrantys organiniai junginiai ir ilgai nesuyrančios bei bioakumuliacinių savybių turinčios organinės toksiškos medžiagos.

6. Cianidai.

7. Metalai ir jų junginiai.

8. Arsenas ir jo junginiai.

9. Biocidai ir augalų apsaugos produktai.

10. Skendinčios medžiagos.

11. Medžiagos, sukeliančios eutrofikacijos procesą (ypač nitratai ir fosfatai).

12. Medžiagos, neigiamai veikiančios deguonies pusiausvyrą (kurias galima įvertinti naudojant tokius rodiklius kaip BDS, ChDS, ir t. t.).

13. Medžiagos, išvardytos Nuotekų tvarkymo reglamento 1 priede ir 2 priedo A dalyje.

_________________

Taršos integruotos prevencijos ir kontrolės leidimų išdavimo, pakeitimo ir galiojimo panaikinimo taisyklių

4 priedas

(Rekomenduojama paraiškos forma)

PARAIŠKA

TARŠOS INTEGRUOTOS PREVENCIJOS IR KONTROLĖS LEIDIMUI GAUTI (PAKEISTI)

[ ] [ ] [ ] [ ] [ ] [ ] [ ] [ ] [ ]

(Juridinio asmens kodas)

_

(Veiklos vykdytojo, teikiančio Paraišką, pavadinimas, jo adresas, telefono, fakso Nr., elektroninio pašto adresas)

_

(Ūkinės veiklos objekto pavadinimas, adresas, telefonas)

_

(kontaktinio asmens duomenys, telefono, fakso Nr., el. pašto adresas)

I. BENDRO POBŪDŽIO INFORMACIJA

1. Informacija apie vietos sąlygas: įrenginio eksploatavimo vieta, trumpa vietovės charakteristika.

2. Ūkinės veiklos vietos padėtis vietovės plane ar schemoje su gyvenamųjų namų, ugdymo įstaigų, ligoninių, gretimų įmonių, saugomų teritorijų ir biotopų bei vandens apsaugos zonų ir juostų išsidėstymu.

3. Naujam įrenginiui – statybos pradžia ir planuojama veiklos pradžia. Esamam įrenginiui – veiklos pradžia.

4. Informacija apie asmenis, atsakingus už įmonės aplinkos apsaugą.

5. Informacija apie įdiegtas aplinkos apsaugos vadybos sistemas.

6. Netechninio pobūdžio santrauka (informacija apie įrenginyje (įrenginiuose) vykdomą veiklą, trumpas visos paraiškoje pateiktos informacijos apibendrinimas).

II. INFORMACIJA APIE ĮRENGINĮ IR JAME VYKDOMĄ ŪKINĘ VEIKLĄ

7. Įrenginys (-iai) ir jame (juose) vykdomos veiklos rūšys.

1 lentelė. Įrenginyje planuojama vykdyti ir (ar) vykdoma ūkinė veikla

Įrenginio pavadinimas	Įrenginyje planuojamos vykdyti veiklos rūšies pavadinimas pagal Taisyklių 1 priedą ir kita tiesiogiai susijusi veikla
1	2

8. Įrenginio ar įrenginių gamybinis (projektinis) pajėgumas ir (ar) gamybos pajėgumas, dėl kurio prašoma leidimo.

9. Kuro ir energijos vartojimas įrenginyje (-iuose), kuro saugojimas. Energijos gamyba.

2 lentelė. Kuro ir energijos vartojimas, kuro saugojimas

Energetiniai ir technologiniai ištekliai	Transportavimo būdas	Planuojamas sunaudojimas, matavimo vnt. (t, m3, KWh ir kt.)	Kuro saugojimo būdas (požeminės talpos, cisternos, statiniai, poveikio aplinkai riziką mažinantys betonu dengti kuro saugyklų plotai ir pan.)
1	2	3	4
a) elektros energija	X
b) šiluminė energija	X
c) gamtinės dujos
d) suskystintos dujos
e) mazutas
f) krosninis kuras
g) dyzelinas
h) akmens anglis
i) benzinas
j) biokuras:
1)
2)
k) ir kiti

3 lentelė. Energijos gamyba

Energijos rūšis	Įrenginio pajėgumas	Planuojama pagaminti
1	2	3
Elektros energija, kWh
Šiluminė energija, kWh

III. GAMYBOS PROCESAI

10. Detalus įrenginyje vykdomos ir (ar) planuojamos vykdyti ūkinės veiklos rūšių aprašymas.

11. Planuojama naudoti technologija ir kiti gamybos būdai, skirti teršalų išmetimo iš įrenginio (-ių) prevencijai arba, jeigu tai neįmanoma, išmetamų teršalų kiekiui mažinti.

12. Pagrindinių alternatyvų pareiškėjo siūlomai technologijai, gamybos būdams ir priemonėms aprašymas arba nuoroda į PAV dokumentus, kuriuose šios alternatyvos aprašytos.

13. Kiekvieno įrenginio naudojamų technologijų atitikimo technologijoms, aprašytoms Europos Sąjungos geriausiai prieinamų gamybos būdų (GPGB) informaciniuose dokumentuose ar išvadose, palyginamasis įvertinimas.

4 lentelė. Įrenginio atitikimo GPGB palyginamasis įvertinimas

Eil. Nr.	Aplinkos komponentai, kuriems daromas poveikis	Nuoroda į ES GPGB informacinius dokumentus, anotacijas	GPGB technologija	Su GPGB taikymu susijusios vertės, vnt.	Atitikimas	Pastabos
1	2	3	4	5	6	7

14. Informacija apie avarijų prevencijos priemones (arba nuoroda į Saugos ataskaitą ar ekstremaliųjų situacijų valdymo planą, jei jie pateikiami prieduose prie paraiškos).

IV. ŽALIAVŲ IR MEDŽIAGŲ NAUDOJIMAS, SAUGOJIMAS

15. Žaliavų ir medžiagų naudojimas, žaliavų ir medžiagų saugojimas.

5 lentelė. Naudojamos ir (ar) saugomos žaliavos ir papildomos (pagalbinės) medžiagos

Eil. Nr.	Žaliavos arba medžiagos pavadinimas (išskyrus kurą, tirpiklių turinčias medžiagas ir mišinius)	Planuojamas naudoti kiekis, matavimo vnt. (t, m3 ar kt. per metus)	Transportavimo būdas	Kiekis, vienu metu saugomas vietoje, matavimo vnt. (t, m3 ar kt. per metus)	Saugojimo būdas
1	2	3	4	5	6

6 lentelė. Tirpiklių turinčių medžiagų ir mišinių naudojimas ir saugojimas

Veikla, kurioje naudojamos tirpiklių turinčios medžiagos ir mišiniai	Tirpiklių turinčios medžiagos ir mišiniai	Tirpiklių turinčias medžiagas ir mišinius sudarantys komponentai	Planuojamos (maksimalios) tirpiklio sąnaudos, t/metus	Tirpiklio suvartojimo riba, t/metus	Planuojamas tirpiklių turinčių medžiagų ir mišinių

Kiekis, saugomas vietoje, t	Saugojimo būdas

Pavadinimas	Rizikos/pavojingumo frazė	Koncentracija, %

nuo	iki

1	2	3	4	5	6	7	8	9	10
Iš viso pagal veiklos rūšį:

V. VANDENS IŠGAVIMAS

16. Informacija apie vandens išgavimo būdą (nuoroda į techninius dokumentus, statybos projektą ar kt.).

7 lentelė. Duomenys apie paviršinį vandens telkinį, iš kurio numatoma išgauti vandenį, vandens išgavimo vietą ir planuojamą išgauti vandens kiekį

Vandens išgavimo vietos Nr.
1.	Vandens telkinio kategorija (upė, ežeras, tvenkinys, kt.)
2.	Vandens telkinio pavadinimas
3.	Vandens telkinio identifikavimo kodas
4.	80% tikimybės sausiausio mėnesio vidutinis upės debitas (m3/s)
5.	Ežero, tvenkinio tūris (m3)
6.	Vandens išgavimo vietos koordinatės
7.	Didžiausias planuojamas išgauti vandens kiekis	m3/m.	m3/p.	m3/m.	m3/p.	m3/m.	m3/p.

8 lentelė. Duomenys apie planuojamas naudoti požeminio vandens vandenvietes (telkinius)

Eil. Nr.	Gėlo požeminio vandens vandenvietė (telkinys)

Pavadinimas Žemės gelmių registre	Adresas	Kodas Žemės gelmių registre	Aprobuotų išteklių kiekis pagal ištirtumo kategorijas, m3/d	Išteklių aprobavimo dokumento data ir Nr.

A	B

1	2	3	4	5	6	7
1.
2.

VI. TARŠA Į APLINKOS ORĄ

17. Į aplinkos orą numatomi išmesti teršalai

9 lentelė. Į aplinkos orą numatomi išmesti teršalai ir jų kiekis

Teršalo pavadinimas	Teršalo kodas	Numatoma (prašoma leisti) išmesti, t/m.
1	2	3
Azoto oksidai
Kietosios dalelės
Sieros dioksidas
Amoniakas
Lakieji organiniai junginiai (abėcėlės tvarka):	XXXXXXXX
Kiti teršalai (abėcėlės tvarka):	XXXXXXXX	XXXXXXXXX
Iš viso:

10 lentelė. Stacionarių aplinkos oro taršos šaltinių fiziniai duomenys

Įrenginio pavadinimas

Taršos šaltiniai	Išmetamųjų dujų rodikliai pavyzdžio paėmimo (matavimo) vietoje	Teršalų išmetimo (stacionariųjų taršos šaltinių veikimo) trukmė, val./m.
Nr.	koordinatės	aukštis, m	išėjimo angos matmenys, m	srauto greitis, m/s	temperatūra, ° C	tūrio debitas, Nm3/s

1	2	3	4	5	6	7	8

11 lentelė. Tarša į aplinkos orą

Įrenginio pavadinimas

Cecho ar kt. pavadinimas arba Nr.	Taršos šaltiniai	Teršalai	Numatoma (prašoma leisti) tarša

Nr.	pavadinimas	kodas	vienkartinis dydis	metinė, t/m.

vnt.	maks.

1	2	3	4	5	6	7
Iš viso įrenginiui:

12 lentelė. Aplinkos oro teršalų valymo įrenginiai ir taršos prevencijos priemonės

Įrenginio pavadinimas

Taršos šaltinio, į kurį patenka pro valymo įrenginį praėjęs dujų srautas, Nr.	Valymo įrenginiai	Valymo įrenginyje valomi (nukenksminami) teršalai

Pavadinimas ir paskirties apibūdinimas	kodas	pavadinimas	kodas
1	2	3	4	5
Taršos prevencijos priemonės:

13 lentelė. Tarša į aplinkos orą esant neįprastoms (neatitiktinėms) veiklos sąlygoms

Įrenginio pavadinimas

Taršos šaltinio, iš kurio išmetami teršalai esant šioms sąlygoms, Nr.	Sąlygos, dėl kurių gali įvykti neįprasti (neatitiktiniai) teršalų išmetimai	Neįprastų (neatitiktinių) teršalų išmetimų duomenų detalės	Pastabos, detaliau apibūdinančios neįprastų (neatitiktinių) teršalų išmetimų pasikartojimą, trukmę ir kt. sąlygas

išmetimų trukmė, val., min. (kas reikalinga, pabraukti)	teršalas	teršalų koncentracija išmetamosiose dujose, mg/Nm3

pavadinimas	kodas

1	2	3	4	5	6	7

VII. ŠILTNAMIO EFEKTĄ SUKELIANČIOS DUJOS

18. Šiltnamio efektą sukeliančios dujos.

14 lentelė. Veiklos rūšys ir šaltiniai, iš kurių į atmosferą išmetamos ŠESD, nurodytos Lietuvos Respublikos klimato kaitos valdymo finansinių instrumentų įstatymo 1 priede

Eil. Nr.	Veiklos rūšys pagal Lietuvos Respublikos klimato kaitos valdymo finansinių instrumentų įstatymo 1 priedą ir išmetimo šaltiniai	ŠESD pavadinimas (anglies dioksidas (CO2), azoto suboksidas (N2O), perfluorangliavandeniliai (PFC) ar kt.).	ŠESD stebėsenos plano pateikimo ir tvirtinimo RAAD data paraiškos pateikimo metu
1	2	3	4

VIII. TERŠALŲ IŠLEIDIMAS SU NUOTEKOMIS Į APLINKĄ

19. Teršalų išleidimas su nuotekomis į aplinką.

15 lentelė. Informacija apie paviršinį vandens telkinį (priimtuvą), į kurį planuojama išleisti nuotekas

Eil. Nr.	Vandens telkinio pavadinimas, kategorija ir kodas	80 % tikimybės sausiausio mėnesio vidutinis debitas, m3/s (upėms)	Vandens telkinio plotas, ha (stovinčio vandens telkiniams)	Vandens telkinio būklė

Parametras	Esama (foninė) būklė	Leistina vandens telkinio apkrova

mato vnt.	reikšmė	mato vnt.	reikšmė
1	2	3	4	5	6	7	8	9

16 lentelė. Informacija apie nuotekų išleidimo vietą/priimtuvą (išskyrus paviršinius vandens telkinius), į kurį planuojama išleisti nuotekas

Eil. Nr.	Nuotekų išleidimo vietos / priimtuvo aprašymas	Juridinis nuotekų išleidimo pagrindas	Leistina priimtuvo apkrova

hidraulinė	teršalais

m3/d	m3/metus	parametras	mato vnt.	reikšmė
1	2	3	4	5	6	7	8

17 lentelė. Duomenys apie nuotekų šaltinius ir / arba išleistuvus

Eil. Nr.	Koordinatės	Priimtuvo numeris	Planuojamų išleisti nuotekų aprašymas	Išleistuvo tipas / techniniai duomenys	Išleistuvo vietos aprašymas	Numatomas išleisti didžiausias nuotekų kiekis

m3/d.	m3/m.
1	2	3	4	5	6	7	8

18 lentelė. Planuojamų išleisti nuotekų užterštumas

Eil. Nr.	Teršalo pavadinimas	Didžiausias numatomas nuotekų užterštumas prieš valymą	Didžiausias leidžiamas ir planuojamas nuotekų užterštumas	Numatomas valymo efektyvumas, %

mom., mg/l	vidut., mg/l	t/metus	DLK mom., mg/l	Prašoma LK mom., mg/l	DLK vidut., mg/l	Prašoma LK vid., mg/l	DLT paros, t/d	Prašoma LT paros, t/d	DLT metų, t/m.	Prašoma LT metų, t/m.

1	2	3	4	5	6	7	8	9	10	11	12	13	14

19 lentelė. Objekte / įrenginyje naudojamos nuotekų kiekio ir taršos mažinimo priemonės

Eil. Nr.	Nuotekų šaltinis / išleistuvas	Priemonės ir jos paskirties aprašymas	Įdiegimo data	Priemonės projektinės savybės

rodiklis	mato vnt.	reikšmė
1	2	3	4	5	6	7

20 lentelė. Numatomos vandenų apsaugos nuo taršos priemonės

Eil. Nr.	Nuotekų šaltinis / išleistuvas	Priemonės aprašymas	Laukiamo efekto aprašymas	Numatomas leidimo sąlygų keitimas įgyvendinus priemonę	Diegimo

pradžia	pabaiga
1	2	3	4	5	6	7

21 lentelė. Pramonės įmonių ir kitų abonentų, iš kurių planuojama priimti nuotekas (ne paviršines), sąrašas ir planuojamų priimti nuotekų savybės

Eil. Nr.	Abonento pavadinimas	Didžiausias nuotekų kiekis, kurį numatoma priimti iš abonento	Didžiausia tarša, kurią numatoma gauti su abonento nuotekomis

tūkst. m3/m.	Teršalai	LKmom., mg/l	LKvid., mg/l	LTparos, t/d	LTmetinė, t/m.
1	2	3	4	5	6	7	8
1.	Abonentai, iš kurių numatoma priimti nuotekas, užterštas prioritetinėmis pavojingomis ir/arba „A“ sąrašo pavojingomis medžiagomis:
1.1.

1.2.

2.	Abonentai, iš kurių numatoma priimti daugiau kaip po 50 m3/d gamybinių nuotekų (bet kurie neatitinka 1 punkte nurodytų kriterijų):
2.1.

2.2.

3.	Suminiai abonentų, iš kurių numatoma priimti gamybines nuotekas (bet kurie neatitinka 1 ir 2 punktuose nurodytų kriterijų), duomenys:

4.	Suminiai kitų abonentų (kurie neatitinka 1, 2 ir 3 punktuose nurodytų kriterijų) duomenys:

5.	Iš viso (visų numatomų priimti iš abonentų nuotekų duomenys):

6.	Abonentai, iš kurių numatoma priimti nuo potencialiai teršiamų teritorijų surenkamas paviršines nuotekas:
6.1.

6.2.

7.	Suminiai kitų abonentų (kurie neatitinka 6 punkte nurodytų kriterijų) išleidžiamų paviršinių nuotekų duomenys:

8.	Iš viso (iš visų 6 ir 7 eilutėse nurodytų abonentų numatomų priimti nuotekų duomenys):

22 lentelė. Nuotekų apskaitos įrenginiai

Eil. Nr.	Išleistuvo Nr.	Apskaitos prietaiso vieta	Apskaitos prietaiso registracijos duomenys
1	2	3	4

IX. DIRVOŽEMIO IR POŽEMINIO VANDENS APSAUGA

20. Dirvožemio ir gruntinių vandenų užterštumas. Duomenų suvestinė apie žinomą įmonės teritorijos dirvožemio ir (ar) požeminio vandens užteršimą, nurodant galimas priežastis, kodėl šis užteršimas įvyko arba vyksta tiek dirvos paviršiuje, tiek gilesniuose dirvos sluoksniuose, jei nerengiama užterštumo būklės ataskaita.

X. TRĘŠIMAS

21. Informacija apie biologiškai skaidžių atliekų naudojimą tręšimui žemės ūkyje.

22. Informacija apie laukų tręšimą mėšlu ir (ar) srutomis.

XI. NUMATOMAS ATLIEKŲ SUSIDARYMAS, NAUDOJIMAS IR (AR) ŠALINIMAS

23. Atliekų susidarymas.

23.1. Numatomos atliekų prevencijos priemonės ir kitos priemonės, užtikrinančios įmonėje susidarančių atliekų tvarkymą laikantis nustatytų atliekų tvarkymo principų bei visuomenės sveikatos ir aplinkos apsaugą.

23 lentelė. Numatomas susidarančių atliekų kiekis

Įrenginio pavadinimas

Atliekos	Atliekų susidarymo šaltinis technologiniame procese	Susidarymas	Tvarkymas
Kodas	Pavadinimas	Patikslintas apibūdinimas	Pavojingumas

Projektinis kiekis, t/m.	Atliekų tvarkymo būdas
1	2	3	4	5	6	7

24. Atliekų naudojimas ir (ar) šalinimas:

24 lentelė. Numatomos naudoti (išskyrus laikyti) atliekos (atliekas naudojančioms įmonėms)

Įrenginio pavadinimas

Atliekos	Naudojimas
Kodas	Pavadinimas	Patikslintas apibūdinimas	Pavojingumas	Įrenginio našumas, t/m.	Naudojimo veiklos kodas ir pavadinimas	Numatomas naudoti kiekis, t/m.
1	2	3	4	5	6	7

25 lentelė. Numatomos šalinti (išskyrus laikyti) atliekos (atliekas šalinančioms įmonėms)

Įrenginio pavadinimas

Atliekos	Šalinimas
Kodas	Pavadinimas	Patikslintas apibūdinimas	Pavojingumas	Įrenginio našumas, t/m	Šalinimo veiklos kodas ir pavadinimas	Numatomas šalinti kiekis, t/m.
1	2	3	4	5	6	7

26 lentelė. Numatomas laikinai laikyti atliekų kiekis (įmonėms, numatančioms laikinai laikyti, naudoti ir (ar) šalinti skirtas atliekas)

Atliekos kodas	Atliekos pavadinimas	Patikslintas apibūdinimas	Atliekos pavojingumas	Didžiausias vienu metu leidžiamas laikyti atliekų kiekis, t
1	2	3	4	5

27 lentelė. Numatomas laikyti atliekų kiekis

Atliekos kodas	Atliekos pavadinimas	Patikslintas apibūdinimas	Atliekos pavojingumas	Didžiausias vienu metu leidžiamas laikyti atliekų kiekis, t
1	2	3	4	5

25. Papildomi duomenys pagal Atliekų deginimo aplinkosauginių reikalavimų, patvirtintų Lietuvos Respublikos aplinkos ministro 2002 m. gruodžio 31 d. įsakymu Nr. 699 (Žin., 2003, Nr. 31-1290; 2005, Nr. 147-566; 2006, Nr. 135-5116; 2008, Nr. 111-4253; 2010, Nr. 121-6185; 2013, Nr. 42-2082), 8, 81 punktuose.

26. Papildomi duomenys pagal Atliekų sąvartynų įrengimo, eksploatavimo, uždarymo ir priežiūros po uždarymo taisyklių, patvirtintų Lietuvos Respublikos aplinkos ministro 2000 m. spalio 18 d. įsakymu Nr. 444 (Žin., 2000, Nr. 96-3051), 50, 51 ir 52 punktų reikalavimus.

XII. TRIUKŠMO SKLIDIMAS IR KVAPŲ KONTROLĖ

27. Informacija apie triukšmo šaltinius ir jų skleidžiamą triukšmą.

28. Triukšmo mažinimo priemonės.

29. Įrenginyje vykdomos veiklos metu skleidžiami kvapai.

30. Kvapų sklidimo iš įrenginių mažinimo priemonės, atsižvelgiant į ES GPGB informaciniuose dokumentuose pateiktas rekomendacijas kvapams mažinti.

XIII. Aplinkosaugos veiksmų planas

28 lentelė. Aplinkosaugos veiksmų planas

Parametras	Vienetai	Siekiamos ribinės vertės (pagal GPGB)	Esamos vertės	Veiksmai tikslui pasiekti	Laukiami rezultatai	Įgyvendinimo data
1	2	3	4	5	6	7

XIV. PRIEDAI

4 priedo

1 priedėlis

DEKLARACIJA

Teikiu paraišką Taršos integruotos prevencijos ir kontrolės leidimui gauti (pakeisti).

Patvirtinu, kad šioje paraiškoje pateikta informacija yra teisinga, tiksli ir visa.

Neprieštarauju, kad leidimą išduodanti institucija paraiškos ar jos dalies kopiją, išskyrus informaciją, kuri šioje paraiškoje nurodyta kaip komercinė (gamybinė) paslaptis, pateiktų bet kuriam asmeniui.

Įsipareigoju nustatytais terminais deklaruoti per praėjusius kalendorinius metus į aplinkos orą išmestą ir su nuotekomis išleistą teršalų kiekį, kiekvienais kalendoriniais metais iki balandžio 30 d. atsisakyti tokio ŠESD apyvartinių taršos leidimų kiekio, kuris yra lygiavertis per praėjusius kalendorinius metus išmestam į atmosferą anglies dioksido kiekiui, išreikštam tonomis, ir (ar) anglies dioksido ekvivalento kiekiui ir veiklos vykdymo pakeitimus.

Parašas _____________________________	Data __________________

(veiklos vykdytojas ar jo įgaliotas asmuo)

_

(pasirašančiojo vardas, pavardė, parašas, pareigos; pildoma didžiosiomis raidėmis)

_________________

Taršos integruotos prevencijos ir kontrolės leidimų išdavimo, pakeitimo ir galiojimo panaikinimo taisyklių

5 priedas

(Taršos integruotos prevencijos ir kontrolės leidimo formos pavyzdys)

APLINKOS APSAUGOS AGENTŪRA

TARŠOS INTEGRUOTOS PREVENCIJOS IR KONTROLĖS

LEIDIMAS Nr._____________________

[ ] [ ] [ ] [ ] [ ] [ ] [ ] [ ] [ ]

(Juridinio asmens kodas)

_

(ūkinės veiklos objekto pavadinimas, adresas, telefonas)

_

_

(veiklos vykdytojas, jo adresas, telefono, fakso Nr., elektroninio pašto adresas)

Leidimą (su priedais) sudaro .............................. puslapių.

Išduotas .............. m. .................. d.	A. V.

Pakeistas ............ m. .................. d.	A. V.

Direktorius______________________________	_______________________

(vardas, pavardė)	(parašas)

Šio leidimo parengti ...................... egzemplioriai.

Paraiška leidimui gauti suderinta su:

_

(derinusios institucijos pavadinimas, suderinimo data)

I. BENDROJI DALIS

1. Įrenginio pavadinimas, vieta (adresas).

2. Ūkinės veiklos aprašymas.

3. Veiklos rūšys, kurioms išduodamas leidimas:

1 lentelė. Įrenginyje leidžiama vykdyti ūkinė veikla

Įrenginio pavadinimas	Įrenginyje leidžiamos vykdyti veiklos rūšies pavadinimas pagal Taisyklių 1 priedą ir kita tiesiogiai susijusi veikla
1	2

4. Veiklos rūšys, kurioms priskirta šiltnamio dujas išmetanti ūkinė veikla, įrenginio gamybos (projektinis) pajėgumas.

5. Informacija apie įdiegtą vadybos sistemą.

6. Asmenų atsakomybė pagal pateiktą deklaraciją.

2 lentelė. Įrenginio atitikties GPGB palyginamasis įvertinimas

Eil. Nr.	Poveikio aplinkai kategorija	Nuoroda į ES GPGB informacinius dokumentus, anotacijas	GPGB technologija	Su GPGB taikymu susijusios vertės, vnt.	Atitiktis	Pastabos
1	2	3	4	5	6	7

II. LEIDIMO SĄLYGOS

3 lentelė. Aplinkosaugos veiksmų planas

Parametras	Vienetai	Siekiamos ribinės vertės (pagal GPGB)	Esamos vertės	Veiksmai tikslui pasiekti	Laukiami rezultatai	Įgyvendinimo data
1	2	3	4	5	6	7

7. Vandens išgavimas.

4 lentelė. Duomenys apie paviršinį vandens telkinį, iš kurio leidžiama išgauti vandenį, vandens išgavimo vietą ir leidžiamą išgauti vandens kiekį

Vandens išgavimo vietos Nr.
1.	Vandens telkinio kategorija (upė, ežeras, tvenkinys, kt.)
2.	Vandens telkinio pavadinimas
3.	Vandens telkinio identifikavimo kodas
4.	Vandens išgavimo vietos koordinatės
5.	Didžiausias leidžiamas išgauti vandens kiekis	m3/m.	m3/p.	m3/m.	m3/p.	m3/m.	m3/p.

5 lentelė. Duomenys apie leidžiamą išgauti požeminio vandens kiekį

Eil. Nr.	Vandenvietės	Eksploataciniai gręžiniai
Pavadinimas	Adresas	Centro koordinatės (LKS 94)	Pogrupis	Kodas Žemės gelmių registre	Nr. žemės gelmių registre	Projektinis našumas m3/h
1	2	3	4	5	6	7	8
1.

2.

8. Tarša į aplinkos orą.

6 lentelė. Leidžiami išmesti į aplinkos orą teršalai ir jų kiekis

Teršalo pavadinimas	Teršalo kodas	Leidžiama išmesti, t/m.
1	2	3
Azoto oksidai
Kietosios dalelės
Sieros dioksidas
Amoniakas
Lakieji organiniai junginiai (abėcėlės tvarka):	XXXXXXXX
Kiti teršalai (abėcėlės tvarka):	XXXXXXXX	XXXXXXXXX
Iš viso:

7 lentelė. Leidžiama tarša į aplinkos orą

Cecho ar kt. pavadinimas arba Nr.	Taršos šaltiniai	Teršalai	Leidžiama tarša

Nr.	pavadinimas	kodas	vienkartinis dydis	metinė, t/m.

vnt.	maks.

1	2	3	4	5	6	7
Iš viso įrenginiui:

8 lentelė. Leidžiama tarša į aplinkos orą esant neįprastoms (neatitiktinėms) veiklos sąlygoms

Taršos šaltinio, iš kurio išmetami teršalai esant šioms sąlygoms, Nr.	Sąlygos, dėl kurių gali įvykti neįprastas (neatitiktinis) teršalų išmetimas	Neįprastų (neatitiktinių) teršalų išmetimo duomenų detalės	Specialios sąlygas

pasikartojimo dažnis, kartai/m.	išmetimo trukmė, val., min. (reikalingą pabraukti)	teršalai	teršalų koncentracija išmetamosiose dujose, mg/Nm3

pavadinimas	kodas

1	2	3	4	5	6	7	8

9. Šiltnamio efektą sukeliančios dujos (ŠESD).

9 lentelė. Veiklos rūšys ir šaltiniai, iš kurių į atmosferą išmetamos ŠESD, nurodytos Lietuvos Respublikos klimato kaitos valdymo finansinių instrumentų įstatymo 1 priede

Eilės Nr.	Veiklos rūšys pagal Lietuvos Respublikos klimato kaitos valdymo finansinių instrumentų įstatymo 1 priedą ir išmetimo šaltiniai	ŠESD pavadinimas (anglies dioksidas (CO2), azoto suboksidas (N2O), perfluorangliavandeniliai (PFC) ir kt.)	ŠESD stebėsenos plano pateikimo ir tvirtinimo RAAD data paraiškos pateikimo metu

10. Teršalų išleidimas su nuotekomis į aplinką ir (arba) kanalizacijos tinklus.

10 lentelė. Leidžiama nuotekų priimtuvo apkrova

Eilės Nr.	Nuotekų išleidimo vieta / priimtuvas, koordinatės	Leidžiamų išleisti nuotekų rūšis	Leistina priimtuvo apkrova

hidraulinė	teršalais

m3/d	parametras	mato vnt.	reikšmė
1	2	3	4	5	6	7

11 lentelė. Leidžiamų išleisti nuotekų užterštumas

Nr.	Teršalo pavadinimas	Didžiausias leidžiamas nuotekų užterštumas	Valymo efektyvumas, %

DLK mom., mg/l	LK mom., mg/l	DLK vidut., mg/l	LK vid., mg/l	DLT paros, t/d	LT paros, t/d	DLT metų, t/m.	LT metų, t/m.

1	2	3	4	5	6	7	8	9	10	11

11. Dirvožemio apsauga. Reikalavimai, kuriais siekiama užkirsti kelią teršalų išleidimui į dirvožemį.

12. Atliekų susidarymas, naudojimas ir (ar) šalinimas:

12 lentelė. Susidarančios atliekos

Kodas	Pavadinimas	Patikslintas apibūdinimas	Pavojingumas	Atliekų susidarymo šaltinis technologiniame procese	Didžiausias leidžiamas susidaryti kiekis, t/m.	Atliekų tvarkymo būdas (-ai)
1	2	3	4	5	6	7

13 lentelė. Leidžiamos naudoti atliekos (atliekas naudojančioms įmonėms)

Atliekos	Naudojimas
Kodas	Pavadinimas	Patikslintas apibūdinimas	Pavojingumas	Naudojimo veiklos kodas ir pavadinimas	Didžiausias leidžiamas naudoti kiekis, t/m.
1	2	3	4	5	6

14 lentelė. Leidžiamos šalinti atliekos (atliekas šalinančioms įmonėms)

Šalinamos atliekos	Šalinimas
Kodas	Pavadinimas	Patikslintas apibūdinimas	Pavojingumas	Šalinimo veiklos kodas ir pavadinimas	Didžiausias leidžiamas šalinti kiekis, t/m.
1	2	3	4	5	6

15 lentelė. Leidžiamas laikinai laikyti atliekų kiekis

Atliekos kodas	Atliekos pavadinimas	Patikslintas apibūdinimas	Atliekos pavojingumas	Didžiausias vienu metu leidžiamas laikyti atliekų kiekis, t
1	2	3	4	5

16 lentelė. Leidžiamas laikyti atliekų kiekis

Atliekos kodas	Atliekos pavadinimas	Patikslintas apibūdinimas	Atliekos pavojingumas	Didžiausias vienu metu leidžiamas laikyti atliekų kiekis, t.
1	2	3	4	5

13. Papildomos sąlygos pagal Atliekų deginimo aplinkosauginių reikalavimus, patvirtintus Lietuvos Respublikos aplinkos ministro 2002 m. gruodžio 31 d. įsakymu Nr. 699 (Žin., 2003, Nr. 31-1290; 2005, Nr. 147-566; 2006, Nr. 135-5116; 2008, Nr. 111-4253; 2010, Nr. 121-6185; 2013, Nr. 42-2082).

14. Papildomos sąlygos pagal Atliekų sąvartynų įrengimo, eksploatavimo, uždarymo ir priežiūros po uždarymo taisyklių, patvirtintų Lietuvos Respublikos aplinkos ministro 2000 m. spalio 18 d. įsakymu Nr. 444 (Žin., 2000, Nr. 96-3051), reikalavimus.

15. Atliekų stebėsenos priemonės.

16. Reikalavimai ūkio subjektų aplinkos monitoringui (stebėsenai), ūkio subjekto monitoringo programai vykdyti.

17. Reikalavimai triukšmui valdyti, triukšmo mažinimo priemonės.

18. Įrenginio eksploatavimo laiko ribojimas.

Įrenginio padaliniai, cechai ar kt. įrenginio dalys, kurių darbo laikas gali būti apribotas, ir priežastys, jei dėl veiklos ypatumų neigiamo poveikio negalima apriboti kitomis priemonėmis. Specialios sąlygos (pvz., apriboti galimybę triukšmą skleidžiančią veiklą vykdyti savaitgaliais bei vakarais / naktimis (apdorojimas smėliu, apdorojimas garais ir kt.), gamybos proceso, iš kurio skleidžiamas triukšmas, pradžios / pertraukų laikas, kitos sąlygos).

19. Sąlygos kvapams sumažinti, pvz., rezervuarų uždengimas / uždarymas, garų, susidarančių užpildant rezervuarus, surinkimas ir apdorojimas, tinkamas rezervuarų įrengimas, spalvos parinkimas (dėl šilumos absorbcijos tamsios spalvos padidina lakių medžiagų garavimą).

20. Kitos leidimo sąlygos ir reikalavimai pagal Taisyklių 65 punktą.

III. LEIDIMO PRIEDAI

Leidimo priedai pagal Taisyklių 68 punktą.

Taršos integruotos prevencijos ir kontrolės leidimų išdavimo, pakeitimo ir galiojimo panaikinimo taisyklių

6 priedas (informacinis)

PAAIŠKINIMAI DĖL KAI KURIŲ PARAIŠKOS DALIŲ PILDYMO

II PARAIŠKOS DALIES „INFORMACIJA APIE ĮRENGINĮ IR JAME VYKDOMĄ ŪKINĘ VEIKLĄ“ PILDYMAS

2 lentelėje pateikiama informacija apie veiklos vykdytojo eksploatuojamuose įrenginiuose planuojamus naudoti energetinius ir technologinius išteklius. Kai veiklos vykdytojas atskiriems leidimo galiojimo metams planuoja skirtingus energetinių ir technologinių išteklių sunaudojimo kiekius, pildant 2 lentelę ji gali būti pratęsiama kartojant 3 grafą, kurioje informuojama apie numatomą naudoti kiekį kiekvienu konkrečiu 3 antgalvyje įrašytu laikotarpiu.

3 lentelėje pateikiama informacija apie veiklos vykdytojo eksploatuojamų įrenginių pajėgumą ir planuojamą pagaminti energiją. Kai veiklos vykdytojas atskiriems leidimo galiojimo metams planuoja skirtingus energijos pagaminimo kiekius, pildant 3 lentelę ji gali būti pratęsiama kartojant grafas, kuriose pateikiama informacija apie numatomą pagaminti kiekį kiekvienu konkrečiu grafų antgalviuose įrašytu laikotarpiu.

III PARAIŠKOS DALIES „GAMYBOS PROCESAI“ PILDYMAS

10 punkte aprašoma kiekviena įrenginyje vykdoma ar planuojama vykdyti veikla, kurios metu susidaro ir į aplinką išmetami teršalai, ir visi taršos šaltiniai. Nurodomi procesai, kada ir kokie teršalai susidaro. Pateikiama įrenginyje vykdomų technologinių procesų schema nurodant įeinančius žaliavų, papildomų medžiagų, kuro, energijos, išeinančius nuotekų, atliekų, išmetimų į aplinkos orą, skleidžiamo triukšmo, kvapo srautus.

IV PARAIŠKOS DALIES „ŽALIAVŲ IR MEDŽIAGŲ NAUDOJIMAS, SAUGOJIMAS“ PILDYMAS

6 lentelėje pateikiama informacija apie veiklos vykdytojo eksploatuojamuose įrenginiuose numatomas naudoti ir saugoti tirpiklių turinčias medžiagas ir mišinius, jų kiekį:

1. 1 ir 8 grafos pildomos vadovaujantis Tirpiklių tvarkos 1 ir 2 priedais;

2. 2–6 grafose pateikiami duomenys vadovaujantis Pavojingų cheminių medžiagų ir preparatų klasifikavimo ir ženklinimo tvarka, patvirtinta Lietuvos Respublikos aplinkos ministro ir Lietuvos Respublikos sveikatos apsaugos ministro 2000 m. gruodžio 19 d. įsakymu Nr. 532/742 (Žin., 2002, Nr. 81-3501), atskirų medžiagų ar mišinių saugos duomenų lapais.

3. Eilutėje „Iš viso pagal veiklos rūšį“ pateikiamos bendros numatomos (prašomos leisti) (maksimalios) tirpiklio sąnaudos ir tirpiklio suvartojimo riba. Kai vykdomos kelios veiklos, kuriose naudojamos tirpiklių turinčios medžiagos ir mišiniai, rūšys, lentelė papildoma kiekvienai veiklos rūšiai skirtose eilutėse.

V PARAIŠKOS DALIES „VANDENS IŠGAVIMAS“ PILDYMAS

Šioje dalyje teikiama informacija apie vandens telkinius ir planuojamą išgauti vandens kiekį.

7 lentelės pildymo reikalavimai:

1. Lentelė pildoma, kai planuojama išgauti 100 m3 per parą (vidutinis metinis paėmimas) ar daugiau vandens iš vieno paviršinio vandens telkinio.

2. Vandens išgavimo vietos numeris turi sutapti su numeriu, pateiktu vandens išgavimo priemonės išdėstymo vietovėje schemoje / plane.

3. Vandens telkinio identifikavimo kodas nustatomas vadovaujantis Lietuvos Respublikos aplinkos ministro 2001 m. gruodžio 12 d. įsakymu Nr. 594 „Dėl Lietuvos Respublikos upių ir tvenkinių klasifikatoriaus patvirtinimo“ (Žin., 2001, Nr. 107-3888) ir Lietuvos Respublikos aplinkos ministro 2003 m. kovo 21 d. įsakymu Nr. 130 „Dėl Lietuvos Respublikos ežerų klasifikatoriaus patvirtinimo“ (Žin., 2003, Nr. 34-1442).

4. Ežero, tvenkinio tūris nustatomas pagal atitinkamo vandens telkinio plotą ir vidutinį gylį.

5. Vandens išgavimo vietos koordinatės – taško, kuriame iš vandens telkinio išgaunamas vanduo, koordinatės visuotinėje padėties nustatymo sistemoje (GPS).

VI PARAIŠKOS DALIES „TARŠA Į APLINKOS ORĄ“ PILDYMAS

A. Šioje dalyje turi būti pateikiama informacija apie:

A.1. pagal Taisyklių reikalavimus nustatytus planuojamus iš visų veiklos vykdytojo eksploatuojamų įrenginių į aplinkos orą išmesti teršalus ir jų kiekį (informacija teikiama 9 lentelėje „Į aplinkos orą numatomi išmesti teršalai“, užpildytoje atsižvelgiant į šio priedo B ir C punktų nuostatas);

A.2. veiklos vykdytojo kiekvieno eksploatuojamo įrenginio stacionarių aplinkos oro taršos šaltinių fizinius duomenis (informacija teikiama 10 lentelėje „Stacionarių aplinkos oro taršos šaltinių fiziniai duomenys“, užpildytoje atsižvelgiant į šio priedo B ir D punktų nuostatas);

A.3. taršą į aplinkos orą iš veiklos vykdytojo kiekvieno eksploatuojamo įrenginio (informacija teikiama 11 lentelėje „Tarša į aplinkos orą“, užpildytoje atsižvelgiant į šio priedo B ir E punktų nuostatas);

A.4. aplinkos oro teršalų valymo įrenginius ir taršos prevencijos priemones (informacija teikiama 12 lentelėje „Aplinkos oro teršalų valymo įrenginiai ir taršos prevencijos priemonės“, užpildytoje atsižvelgiant į šio priedo B ir F punkto nuostatas);

A.5. taršą į aplinkos orą esant neįprastoms (neatitiktinėms) veiklos sąlygoms (informacija teikiama 13 lentelėje „Tarša į aplinkos orą esant neįprastoms (neatitiktinėms) veiklos sąlygoms“, užpildytoje atsižvelgiant į šio priedo B ir G punktų nuostatas).

B. Šios paraiškos dalies lentelėse informacija apie:

B.1. į aplinkos orą išmetamų teršalų pavadinimus ir kodus teikiama vadovaujantis Inventorizacijos taisyklėse arba Teršalų išmetimo į aplinkos orą apskaitos ir ataskaitų teikimo tvarkoje, patvirtintoje Lietuvos Respublikos aplinkos ministro 1999 m. gruodžio 20 d. įsakymu Nr. 408 (Žin., 2000, Nr. 8-213; 2012 m. pakeitimas) (toliau – Apskaitos tvarka), pateiktu Aplinkos oro teršalų ir jų kodų sąrašu;

B.2. stacionariųjų aplinkos oro taršos šaltinių fizinius duomenis teikiama vadovaujantis pagal Inventorizacijos taisykles parengta Inventorizacijos ataskaita (eksploatuojamo įrenginio atveju) arba planuojamos ūkinės veiklos poveikio aplinkai vertinimo dokumentais, nurodytais Taisyklių 3 priedo 15 punkte;

B.3. aplinkos oro teršalų valymo įrenginių pavadinimus ir jų kodus teikiama vadovaujantis Inventorizacijos taisyklėse arba Apskaitos tvarkoje pateiktu Išmetamųjų dujų valymo įrenginių ir jų kodų sąrašu;

B.4. į aplinkos orą išmetamų teršalų koncentraciją teikiama prie normaliųjų sąlygų (101,3 kPa ir 0 oC).

C. Paraiškos 9 lentelėje teikiama informacija apie planuojamus į aplinkos orą išmesti teršalus:

C.1. lakieji organiniai junginiai, išskyrus metaną (toliau – LOJ), surašomi atskirose eilutėse abėcėlės tvarka, nurodomas kiekvieno jų kodas, išmetamas ir numatomas išmesti kiekis, o eilutės „Lakieji organiniai junginiai (abėcėlės tvarka):“ 3 grafoje įrašomas bendras LOJ kiekis;

C.2. kiti teršalai, išskyrus azoto oksidus, kietąsias daleles, sieros dioksidą, amoniaką ir LOJ, surašomi atskirose eilutėse abėcėlės tvarka po eilute „Kiti teršalai (abėcėlės tvarka):“;

C.3. eilutėje „Iš viso“ rašomas bendras prašomas leisti išmesti teršalų kiekis.

D. Pateikiant duomenis apie stacionarių taršos šaltinių fizinius duomenis, kiekvienam įrenginiui pildoma atskira 10 lentelė:

D.1. šios lentelės viršuje užrašomas konkretaus įrenginio pavadinimas;

D.2. įrenginyje vykdomai veiklai, duomenys teikiami iš Inventorizacijos ataskaitos;

D.3. įrenginyje planuojamai vykdyti veiklai, duomenys teikiami vadovaujantis planuojamos ūkinės veiklos poveikio aplinkai vertinimo dokumentais.

E. Paraiškos 11 lentelėje teikiama informacija apie taršą į aplinkos orą iš kiekvieno atskiro įrenginio, kurio pavadinimas užrašomas lentelės viršuje:

E.1. lentelės 5 grafoje įrašomi vienetai, kuriais pateikiamas kiekvienas į 3 ir 4 grafą įrašyto teršalo 6 grafoje nurodomas vienkartinis taršos dydis;

E.2. lentelės 7 grafoje duomenys susumuojami visam įrenginiui (eilutėje „Iš viso įrenginiui“).

F. Kiekvienam įrenginiui, kuriame sumontuotas bent vienas aplinkos oro teršalų valymo įrenginys arba taikomos aplinkos oro taršos prevencijos priemonės, informacija apie kiekviename oro teršalų valymo įrenginyje surenkamus (nukenksminamus) teršalus teikiama 12 lentelėje „Aplinkos oro teršalų valymo įrenginiai ir taršos prevencijos priemonės“:

F.1. pateikiant informaciją apie kiekvieną valymo įrenginį, prie įrenginio pavadinimo papildomai teikiama informacija, apibūdinanti valymo įrenginį (paskirtį, veikimą, sugaudomų (nukenksminamų) teršalų projektinį ar faktinį išvalymo laipsnį (jei buvo nustatytas);

F.2. informuojant apie taikomas taršos prevencijos priemones, gali būti teikiama nuoroda į paraiškos priede pridedamas schemas, pagrindžiamąją ar iliustruojančią medžiagą.

G. Duomenims apie taršą į aplinkos orą esant neįprastoms (neatitiktinėms) veiklos sąlygoms pateikti kiekvienam įrenginiui pildoma atskira 13 lentelė „Tarša į aplinkos orą esant neįprastoms (neatitiktinėms) veiklos sąlygoms“:

G.1. lentelės viršuje užrašomas konkretaus įrenginio pavadinimas;

G.2. įrenginyje vykdomai veiklai, duomenys pateikiami iš Inventorizacijos ataskaitos;

G.3. įrenginyje planuojamai vykdyti veiklai, duomenys teikiami vadovaujantis planuojamos ūkinės veiklos poveikio aplinkai vertinimo dokumentais;

G.4. turi būti nurodomos maksimalios vertės, galimos esant įrenginio techniniame reglamente ar kt. įrenginio veiklą reglamentuojančiame dokumente nurodytoms neįprastoms (neatitiktinėms) veiklos sąlygoms.

VIII PARAIŠKOS DALIES „TERŠALŲ IŠLEIDIMAS SU NUOTEKOMIS Į APLINKĄ“ PILDYMAS

A. Šioje paraiškos dalyje turi būti pateikiama informacija:

A.1. apie paviršinį vandens telkinį (priimtuvą), į kurį planuojama išleisti nuotekas (informacija teikiama 15 lentelėje, užpildytoje atsižvelgiant į šio priedo B punkto nuostatas). Ši lentelė pildoma, jeigu numatomas nuotekų išleidimas į paviršinį vandens telkinį;

A.2. apie nuotekų išleidimo vietą / priimtuvą (išskyrus paviršinius vandens telkinius), į kurį planuojama išleisti nuotekas (informacija teikiama 16 lentelėje, užpildytoje atsižvelgiant į šio priedo C punkto nuostatas). Ši lentelė pildoma, kai nuotekas planuojama infiltruoti į gruntą tam tikslui įrengtuose filtravimo įrenginiuose, perduoti tvarkyti kitiems asmenims (išleisti į kitiems asmenims priklausančias kanalizacijos sistemas), kaupti rezervuaruose periodiškai išvežant ar pan.);

A.3. apie nuotekų šaltinius ir (arba) išleistuvus (informacija teikiama 17 lentelėje, užpildytoje atsižvelgiant į šio priedo D punkto nuostatas);

A.4. apie planuojamų išleisti nuotekų užterštumą (informacija teikiama 18 lentelėje, užpildytoje atsižvelgiant į šio priedo E punkto nuostatas);

A.5. apie objekte / įrenginyje naudojamas nuotekų kiekio ir taršos mažinimo priemones (informacija teikiama 19 lentelėje, užpildytoje atsižvelgiant į šio priedo F punkto nuostatas);

A.6. apie planuojamas vandenų apsaugos nuo taršos priemones (informacija teikiama 20 lentelėje, užpildytoje atsižvelgiant į šio priedo G punkto nuostatas);

A.7. apie pramonės įmones ir kitus abonentus, iš kurių planuojama priimti nuotekas ir planuojamų priimti nuotekų savybes ((informacija teikiama 21 lentelėje, užpildytoje atsižvelgiant į šio priedo H punkto nuostatas). Ši lentelė pildoma, kai planuojama priimti tvarkyti kitų įmonių / abonentų nuotekas;

A.8. apie nuotekų apskaitos įrenginius (informacija teikiama 22 lentelėje, užpildytoje atsižvelgiant į šio priedo I punkto nuostatas). Ši lentelė pildoma kiekvienam išleistuvui.

B. Teikiant informaciją apie paviršinį vandens telkinį (priimtuvą), į kurį planuojama išleisti nuotekas, nurodoma:

B.1. pirmoje grafoje nurodomas nuotekų priimtuvo (paviršinio vandens telkinio) eilės numeris. Priimtuvas turi būti pažymėtas prie paraiškos pridedamoje schemoje;

B.2. antroje grafoje nurodomas paviršinis vandens telkinys, į kurį planuojama išleisti nuotekas arba kurio baseine yra išleistuvas (jeigu numatoma išleisti į vandens telkinį be pavadinimo (pvz., melioracijos griovį, kūdrą ir pan.) nurodoma telkinio kategorija: upė, ežeras, tvenkinys, kūdra, melioracijos griovys ar kt.; vandens telkinio kodas nurodomas vadovaujantis Lietuvos Respublikos aplinkos ministro 2001 m. gruodžio 12 d. įsakymu Nr. 594 „Dėl Lietuvos Respublikos upių ir tvenkinių klasifikatoriaus patvirtinimo“ (Žin., 2001, Nr. 107-3888) ir Lietuvos Respublikos aplinkos ministro 2003 m. kovo 21 d. įsakymu Nr. 130 „Dėl Lietuvos Respublikos ežerų klasifikatoriaus patvirtinimo“ (Žin., 2003, Nr. 34-1442);

B.3. ketvirta grafa pildoma vadovaujantis Gamtosauginio vandens debito apskaičiavimo tvarkos aprašu;

B.4. 5–9 grafos pildomos, kai teisės aktų nustatyta tvarka su paraiška reikia pateikti išleidžiamų nuotekų daromo poveikio priimtuvui skaičiavimą;

B.5. 5 grafoje nurodomi parametrai, pagal kuriuos vertinamas nuotekų poveikis priimtuvui;

B.6. 6–7 grafose nurodoma vandens telkinio būklė aukščiau nuotekų išleistuvo;

B.7. 8–9 grafose nurodomi teisės aktų nustatyta tvarka atlikto leistino poveikio vandens telkiniui planuojamoje nuotekų išleidimo vietoje rezultatai. Leistino poveikio skaičiavimai (pagrindimas) pridedami prie paraiškos (gali būti išrašas iš PAV ataskaitos).

C. Teikiant informaciją apie nuotekų išleidimo vietą / priimtuvą (išskyrus paviršinius vandens telkinius), į kurį planuojama išleisti nuotekas, nurodoma:

C.1. pirmoje grafoje – nuotekų priimtuvo eilės numeris. Priimtuvų numeracija tęsiama nuo paskutinio priimtuvo (paviršinio vandens telkinio) numerio, nurodyto 15 lentelėje. Numeris turi sutapti su numeriu, kuriuo nuotekų išleidimo vieta / priimtuvas pažymėtas su paraiška teikiamoje objekto / įrenginio schemoje;

C.2. antroje grafoje turi būti aprašoma kur ir kokiomis priemonėmis numatoma išleisti (šalinti) nuotekas iš objekto / įrenginio (pvz., nuotekos kaupiamos 300 m3 talpos rezervuare ir kartą per mėnesį išvežamos į miesto valymo įrenginius (nurodomas vežėjas, valymo įrenginių pavadinimas ir juos eksploatuojantis asmuo); nuotekos infiltruojamos į gruntą 1000 m2 požeminės filtracijos lauke; nuotekos išleidžiamos į kanalizacijos tinklus (nurodomas tinklus eksploatuojantis asmuo) ir pan.);

C.3. trečioje grafoje nurodomas nuotekų išleidimo juridinis pagrindas (pvz., jeigu nuotekas planuojama išleisti į kitiems asmenims priklausančius kanalizacijos tinklus, nurodoma nuotekų tvarkymo paslaugų pirkimo–pardavimo sutarties data, galiojimo trukmė, numeris ir sutarties šalių pavadinimai; jeigu nuotekas planuojama infiltruoti į gruntą, nurodoma filtravimo įrenginio pripažinimo tinkamu naudoti akto pasirašymo data, numeris, priėmimo komisiją sudariusio asmens pavadinimas ar pan.);

C.4. informacija apie leistiną priimtuvo apkrovą nurodoma, jeigu aprašomo (numatomo naudoti) nuotekų priimtuvo leistina apkrova yra ribojama (pvz., ribinės sąlygos, nustatytos nuotekų tvarkymo paslaugų pirkimo–pardavimo sutartyje; nustatytos leistinos apkrovos filtracijos įrenginių projekte ar pan.);

C.5. 6 grafoje nurodomi parametrai, pagal kuriuos gali būti ribojamas pareiškėjo planuojamų išleisti nuotekų priėmimas.

D. Teikiant informaciją apie nuotekų šaltinius ir (arba) išleistuvus, nurodoma:

D.1. pirmoje grafoje – nuotekų išleistuvo arba šaltinio (nuotekų šaltinis aprašomas, kai nuotekos išleidžiamos į aplinką arba perduodamos kitiems asmenims ne per stacionarų išleistuvą (pvz., išvežamos asenizacinėmis mašinomis ar pan.) numeris. Lentelėje nurodomas numeris turi atitikti numerį, kuriuo nuotekų išleistuvas arba šaltinis pažymėtas pridedamame plane;

D.2. antroje grafoje nurodomos koordinatės taško / vietos, kurioje nuotekos išteka į aplinką (pvz., paskutinis šulinys prieš nuotekų išleidimą į požeminės filtracijos įrenginį, išleistuvo į upę galas ir pan.), išleidžiamos į kitiems asmenims priklausančius kanalizacijos tinklus, perpilamos į mobilias talpas arba paimamos iš šaltinio kitokiu būdu;

D.3. trečioje grafoje nurodoma priimtuvo, į kurį numatoma išleisti nuotekas per aprašomą išleistuvą arba iš aprašomo nuotekų šaltinio, numeris iš 16 arba 17 lentelės;

D.4. ketvirtoje grafoje nurodomas nuotekų tipas (pramoninės, buitinės, paviršinės, mišrios, srutos, žlaugtai ar pan.) ir veikla (veiklos), kurios metu susidaro nuotekos, planuojamos išleisti per aprašomą išleistuvą arba iš aprašomo nuotekų šaltinio; jeigu per išleistuvą planuojama išleisti abonentų nuotekas, nurodomi ir abonentų numeriai pagal 21 lentelę (jeigu per skirtingus išleistuvus planuojama išleisti skirtingų abonentų nuotekas);

D.5. penktoje grafoje nurodomas išleistuvo arba nuotekų šaltinio tipas (pvz., krantinis, vaginis, dugninis, paviršinė filtracija, požeminė filtracija, išleistuvas į kanalizacijos tinklus, sukaupimo rezervuaras ar pan.) ir techniniai duomenys (išleidimo atstumas nuo kranto, gylis, skersmuo, talpa ir pan.);

D.6. šeštoje grafoje aprašoma išleistuvo vieta, pvz., išleistuvo vieta vagos atžvilgiu (dešinysis krantas, kairysis krantas, upės vidurys), prisijungimo į kanalizaciją vieta (gatvės pavadinimas ir pan.);

D.7. 7 ir 8 grafose nurodomas planuojamas išleisti didžiausias nuotekų kiekis negali būti didesnis už priimtuvo didžiausią galimą hidraulinę apkrovą, nurodytą 15 arba 16 lentelėse.

E. Teikiant informaciją apie planuojamų išleisti nuotekų užterštumą, nurodoma:

E.1. pirmoje grafoje – išleistuvo / šaltinio numeris pagal 17 lentelę;

E.2. antroje grafoje nurodomi teršalai, kurių išleidimui pagal galiojančius teisės aktus reikalingas leidimas;

E.3. trečioje grafoje – didžiausia numatoma teršalo koncentracija momentiniame arba vidutiniame paros nuotekų mėginyje prieš valymą;

E.4. ketvirtoje grafoje – didžiausia numatoma teršalo vidutinė metinė koncentracija nuotekose prieš valymą. 3–6 grafos pildomos, jeigu nuotekas prieš išleidimą iš objekto / įrenginio numatoma valyti;

E.5. 6 grafoje – pagal galiojančius teisės aktus ir Taisykles nustatyta / apskaičiuota teršalo didžiausia leistina koncentracija (DLK) nuotekų momentiniame arba vidutiniame paros mėginyje (atsižvelgiant į priimtuvą, vykdomos veiklos pobūdį ir pan.). Prie paraiškos turi būti pridedamas DLK nustatymo pagrindimas;

E.6. 7 grafoje – pageidaujama leidime įrašyti leistina teršalo koncentracija momentiniame arba vidutiniame paros nuotekų mėginyje (DLK/LLK). Norint, kad leidime būtų nustatyta leistina teršalo koncentracija didesnė už nurodytą 7 grafoje DLK koncentraciją (t. y. kai prašoma nustatyti LLK), prie paraiškos turi būti pridedamas atitinkamas pagrindimas pagal Taisyklių reikalavimus;

E.7. 8 grafoje – pagal galiojančius teisės aktus ir Taisykles nustatyta / apskaičiuota teršalo didžiausia leistina vidutinė metinė koncentracija (DLK) (atsižvelgiant į priimtuvą, vykdomos veiklos pobūdį ir pan.). Prie paraiškos turi būti pridedamas DLK nustatymo pagrindimas;

E.8. 9 grafoje – pageidaujama leidime nustatyti leistina teršalo vidutinė metinė koncentracija (DLK/LLK). Norint, kad leidime būtų nustatyta leistina teršalo koncentracija didesnė už nurodytą 8 grafoje DLK koncentraciją (t. y. kai prašoma nustatyti LLK), prie paraiškos turi būti pridedamas atitinkamas pagrindimas pagal Taisyklių reikalavimus;

E.9. 10 grafoje – pagal galiojančius teisės aktus ir Taisykles nustatytas / apskaičiuotas didžiausias leidžiamas išleisti per parą teršalo kiekis (DLT) (atsižvelgiant į priimtuvą, vykdomos veiklos pobūdį ir pan.). Prie paraiškos turi būti pridedamas DLT skaičiavimas;

E.10. 11 grafoje – pageidaujama leidime nustatyti leistinas per parą išleisti teršalo kiekis (leistina tarša). Norint, kad leidime būtų nustatyta leistina tarša didesnė už nurodytą 11 grafoje DLT (t. y. kai prašoma nustatyti LLT), prie paraiškos turi būti pridedamas atitinkamas pagrindimas pagal Taisyklių ir kitų teisės aktų reikalavimus;

E.11. 12 grafoje – pagal galiojančius teisės aktus ir Taisykles nustatytas / apskaičiuotas didžiausias leidžiamas išleisti per metus teršalo kiekis (DLT) (atsižvelgiant į priimtuvą, vykdomos veiklos pobūdį ir pan.). Prie paraiškos turi būti pridedamas DLT skaičiavimas;

E.12. 13 grafoje – pageidaujama leidime nustatyti leistinas per metus išleisti teršalo kiekis (leistina tarša). Norint, kad leidime būtų nustatyta leistina tarša didesnė už nurodytą 13 grafoje DLT (t. y. kai prašoma nustatyti LLT), prie paraiškos turi būti pridedamas atitinkamas pagrindimas pagal Taisyklių ir kitų teisės aktų reikalavimus.

F. Teikiant informaciją apie objekte / įrenginyje naudojamas nuotekų kiekio ir taršos mažinimo priemones, nurodoma:

F.1. pirmoje grafoje nurodomas nuotekų kiekio arba taršos mažinimo priemonės numeris;

F.2. antroje grafoje – nuotekų šaltinio / išleistuvo numeris iš 17 lentelės, per kurį išleidžiamų nuotekų poveikio mažinimui taikoma aprašoma priemonė;

F.3. trečioje grafoje trumpai aprašoma nuotekų kiekio mažinimo (pvz., automobilių plovyklos vandens apytakinė sistema ar pan.) ar taršos mažinimo (gamybinių, buitinių, paviršinių nuotekų valymo įrenginiai ir pan.) priemonė ir jos paskirtis (pvz., pašalinti iš paviršinių nuotekų naftos produktus ir skendinčias medžiagas, sumažinti nuotekų kiekį ir pan.);

F.4. ketvirtoje grafoje – priemonės įdiegimo data;

F.5. 5–7 grafose nurodomos priemonės projektinės savybės, nurodytos projektinėje dokumentacijoje. 5, 6 grafose nurodomi projektiniai rodikliai, mažinantys nuotekų kiekį ir taršą, susiję su parametrais, kurie prašomi leidime (pvz., įrenginio našumas – m3/d, apytakinis debitas – l/s; projektinis į valymo įrenginius patenkančių nuotekų užterštumas pagal BDS, N, P, naftos produktus, bendrą Cr ar pan. – mg/l, t/d.; liekamasis užterštumas pagal BDS, N, P, naftos produktus, bendrą Cr ir pan. – mg/l; išvalymo efektyvumas – procentais ar pan.).

G. Teikiant informaciją apie numatomas vandenų apsaugos nuo taršos priemones, nurodoma:

G.1. pirmoje grafoje nurodomas priemonės eilės numeris;

G.2. antroje grafoje – nuotekų šaltinio/išleistuvo numeris iš 17 lentelės, per kurį išleidžiamų nuotekų poveikio mažinimui įdiegta aprašoma priemonė;

G.3. trečioje grafoje – trumpas priemonės aprašymas (pvz., nuotekų valymo įrenginių modernizavimas įdiegiant N ir P šalinimą; aplinkai palankesnės gamybos technologijos, atsisakant vandens aplinkai pavojingų medžiagų naudojimo, diegimas (nurodomi atsisakomos ir diegiamos technologijos pavadinimai); pašarų bazės keitimas siekiant sumažinti maisto medžiagų kiekį srutose, ir pan.). Jeigu priemonė bus įgyvendinama etapais, po kiekvieno etapo, pasiekiant tarpinius rezultatus, kiekvienas priemonės įgyvendinimo etapas turi būti aprašomas kaip atskira priemonė;

G.4. ketvirtoje grafoje pateikiamas trumpas planuojamo aplinkosauginio efekto, įgyvendinus priemonę, aprašymas (pvz., srutų susidarymo sumažėjimas 20 procentų; gyvsidabrio išmetimo sumažėjimas 50 procentų ir pan.);

G.5. penktoje grafoje nurodomi leidimo lentelių numeriai ir parametrai, kurie galės būti peržiūrimi po priemonės įgyvendinimo ar keičiant leidimą;

G.6. 6–7 grafose nurodomos priemonės diegimo pradžios ir pabaigos planuojamos datos.

H. Informaciją apie pramonės įmones ir kitus abonentus, iš kurių planuojama priimti nuotekas (ne paviršines) ir planuojamų priimti nuotekų savybes, nurodoma:

H.1. 4 grafoje nurodomi teršalai, kurių išleidimas reglamentuojamas teisės aktuose nuotekoms išleisti;

H.2. potencialiai teršiamos teritorijos, nurodytos (aprašytos) galiojančiuose teisės aktuose, reglamentuojančiuose paviršinių nuotekų tvarkymą.

I. Informuojant apie nuotekų apskaitos prietaisus, nurodoma:

I.1. pirmoje grafoje – apskaitos įrenginio eilės numeris. Numeris, kuriuo apskaitos įrenginys pažymėtas lentelėje ir prie paraiškos pridedamoje schemoje turi sutapti;

I.2. antroje grafoje – išleistuvo numeris iš 17 lentelės;

I.3. trečiame grafoje aprašoma apskaitos prietaiso vieta. Kai apskaitos prietaiso nėra, aprašoma, kaip apskaita bus vykdoma;

I.4. ketvirtoje grafoje nurodomas numeris, kuriuo apskaitos prietaisas įrašytas įrenginio/objekto registracijos žurnale.

XI PARAIŠKOS DALIES „NUMATOMAS ATLIEKŲ SUSIDARYMAS, NAUDOJIMAS IR (AR) ŠALINIMAS“ PILDYMAS

A. Paraiškos XI dalyje įrašoma informacija apie numatomą atliekų susidarymą, naudojimą ir (ar) šalinimą. Pildant 23, 24, 25, 26 ir 27 lentelių grafas „Atliekos“:

A.1. grafose „Kodas“ įrašomas atliekų kodas pagal Atliekų tvarkymo taisyklių, patvirtintų Lietuvos Respublikos aplinkos ministro 1999 m. liepos 14 d. įsakymu Nr. 217 (Žin., 1999, Nr. 63-2065; 2004, Nr. 68-2381; 2011, Nr. 57-2721) (toliau – Atliekų tvarkymo taisyklės), 1 priedą;

A.2. grafose „Pavadinimas“ įrašomas atliekų pavadinimas pagal Atliekų tvarkymo taisyklių 1 priede nustatytą Atliekų sąrašą;

A.3. grafose „Patikslintas apibūdinimas“ – patikslintas atliekos apibūdinimas, t. y. konkretus atliekos pavadinimas;

A.4. grafose „Pavojingumas“ įrašoma savybė (H), kuria pasižyminčios atliekos priskiriamos pavojingosioms pagal Atliekų tvarkymo taisyklių 2 priedą;

B. 23 lentelėje grafos „Susidarymas“ grafoje „Projektinis kiekis, t/m.“ įrašomas per metus susidarantis didžiausias atliekų kiekis, kai įrenginys ar technologinis procesas veikia visu našumu (projektinis kiekis).

B1. 23 lentelėje grafos „Tvarkymas“ grafoje „Atliekų tvarkymo būdas“ įrašomas atliekų tvarkymo būdas pagal Atliekų tvarkymo taisyklių 4 priedą.

C. 24 lentelę „Numatomos naudoti atliekos“ pildo atliekas naudojančios įmonės.

C.1. Šios lentelės grafos „Naudojimas“:

C.1.1. grafoje „Įrenginio našumas, t/m.“ įrašomas įrenginio projektinis našumas (tonomis) per metus;

C.1.2. grafoje „Naudojimo veiklos kodas“ įrašomas atliekų naudojimo veiklos kodas ir pavadinimas (R) pagal Atliekų tvarkymo taisyklių 4 priedą;

C.1.3. grafoje „Numatomas naudoti kiekis“ įrašomas didžiausias planuojamas naudoti atliekų kiekis tonomis per metus.

D. 25 lentelę „Numatomos šalinti atliekos“ pildo atliekas šalinančios įmonės.

D.1. Šios lentelės grafos „Šalinimas“:

D.1.1. grafoje „Įrenginio našumas, t/m.“ įrašomas įrenginio projektinis našumas (tonomis) per metus;

D1.2. grafoje „Šalinimo veiklos kodas“ įrašomas atliekų šalinimo veiklos kodas (D) pagal Atliekų tvarkymo taisyklių 4 priedą;

D.1.3. grafoje „Numatomas šalinti kiekis“ įrašomas didžiausias numatomas šalinti atliekų kiekis (tonomis) per metus.

E. 26 lentelę „Numatomas laikinai laikyti atliekų kiekis“ pildo įmonės, kurios numato laikinai laikyti, naudoti ir (ar) šalinti skirtas atliekas jų susidarymo vietoje:

E.1. Šios lentelės grafoje „Didžiausias vienu metu leidžiamas laikyti atliekų kiekis“ įrašomas didžiausias vienu metu galimas laikyti atliekų kiekis.

F. 27 lentelę „Numatomas laikinai laikyti atliekų kiekis“ pildo įmonės, kurios numato laikinai laikyti atliekas jų susidarymo vietoje:

F.1. Šios lentelės grafoje „Didžiausias vienu metu leidžiamas laikyti atliekų kiekis“ įrašomas didžiausias vienu metu galimas laikyti atliekų kiekis.

_________________